title: โกลเมอรูลัส (ระบบรู้กลิ่น)

text:
การประมวลผลของโกลเมอรูลัสในสุนัขแบ่งออกเป็น 3 ส่วน
คือ การรับสัญญาณ (acquisition) การถ่ายโอนสัญญาณ (transduction) และการประมวลสัญญาณ (processing)
สุนัขบางชนิดมีเซลล์รับกลิ่นจำนวนเป็น 100 เท่าของมนุษย์ ทำให้สามารถตรวจจับและแยกแยะกลิ่นได้ชัดในบรรดากลิ่นเป็นล้าน ๆ ได้
การได้กลิ่นของปลามีลักษณะพิเศษอย่างหนึ่งคือเกิดในน้ำ
เพราะกลิ่นมีพาหะเป็นน้ำ ดังนั้น กลิ่นจึงต้องเป็นสารเคมีที่ละลายน้ำได้
เยื่อรับกลิ่นของปลาก็มีเซลล์ 3 ชนิดเหมือนกับสัตว์มีกระดูกสันหลังอื่น ๆ
รวมทั้งเซลล์รับกลิ่น เซลล์ค้ำจุน (supporting cell) และเซลล์ชั้นฐาน (basal cell)


title: โกลเมอรูลัส (ระบบรู้กลิ่น)

text:
โกลเมอรูลัสของปลาต่างจากของสัตว์เลี้ยงลูกด้วยนมโดยจำนวนของเดนไดรต์ที่เซลล์ไมทรัลส่งไปถึง
ในสัตว์เลี้ยงลูกด้วยนม เดนไดรต์หนึ่งอันจากเซลล์ไมทรัลหนึ่งตัวจะเข้าไปในโกลเมอรูลัสหนึ่งอัน
แต่ในปลา เดนไดรต์หนึ่งอันหรือมากกว่านั้นจากเซลล์ไมทรัลหลายตัวจะเข้าไปในโกลเมอรูลัสหนึ่งอันหรือมากกว่านั้น


title: Tufted cell

text:
Tufted cell เป็นเซลล์ประสาทสามกลุ่มในป่องรับกลิ่น คือ ส่วนนอก (external) ส่วนกลาง (middle) และส่วนลึก (deep) ส่วนนอกอยู่ที่โกลเมอรูลัสของป่องรับกลิ่นและเชื่อมต่อกับเซลล์อื่น ๆ ภายในป่อง ส่วนกลางและส่วนลึกอยู่ในชั้น external plexiform ของป่อง โดยมีการจัดระเบียบและการส่งแอกซอนไปยังเขตสมองที่สูงกว่าคล้ายกับของเซลล์ไมทรัล
เซลล์ได้รับข้อมูลแบบเร้าจากเซลล์ประสาทรับกลิ่นในเยื่อรับกลิ่นที่บุบางส่วนของโพรงจมูก
เซลล์ส่วนกลางและส่วนลึกเป็น projection neuron ของป่องรับกลิ่นเหมือนกับเซลล์ไมทรัล
และเป็นตัวส่งข้อมูลจากโกลเมอรูลัสไปยังส่วนต่อ ๆ ไปของสมอง
ข้อมูลที่ส่งอาจปรับให้ชัดหรือกรองผ่านกระบวนการที่เรียกว่า lateral inhibition (การยับยั้งจากเซลล์ข้าง ๆ)
ซึ่ง internueron ในป่องรับกลิ่นที่เรียกว่า เซลล์รอบโกลเมอรูลัส (periglomerular cell) และ granule cell เป็นตัวอำนวย
ดังนั้น projection neuron เหล่านี้จริง ๆ จึงส่งข้อมูลกลิ่นที่ปรับให้ชัดขึ้นไปยังส่วนลึกขึ้น ๆ ในสมอง


title: กีฬาสกีลีลาในโอลิมปิกฤดูหนาว

text: กีฬาสกีลีลา หรือ กีฬาสกีฟรีสไตล์ ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1992 (พ.ศ. 2535) ณ เมืองแอลเบอร์วีลล์ เป็นครั้งแรก หลังจากนั้นกีฬาสกีลีลาก็ได้บรรจุในกีฬาโอลิมปิกฤดูหนาวมาตลอด ก่อนหน้านี้กีฬาสกีลีลาถูกบรรจุในกีฬาสาธิตในปี 1988 (พ.ศ. 2531) ณ เมืองแคลกะรี


title: กีฬาสกีลีลาในโอลิมปิกฤดูหนาว

text:
• = "ได้รับการบรรจุอย่างเป็นทางการ", (d) = "กีฬาสาธิต"
• = "ได้รับการบรรจุอย่างเป็นทางการ", (d) = "กีฬาสาธิต"
"ล่าสุด : โอลิมปิกฤดูหนาว 2018"


title: เยื่อบุผิวรับกลิ่น

text:
เยื่อบุผิวรับกลิ่น ()
เป็นเนื้อเยื่อบุผิวพิเศษภายในช่องจมูกที่ใช้เพื่อรับกลิ่น
ในมนุษย์ มันมีขนาดประมาณ 9 ซม (3x3 ซม) และอยู่ด้านบนช่องจมูกประมาณ 7 ซม จากรูจมูก
เทียบกับสุนัขที่มีขนาด 170 ซม ซึ่งได้กลิ่นดีกว่ามาก
เป็นส่วนของระบบรู้กลิ่นที่มีหน้าที่โดยตรงในการตรวจจับกลิ่น


title: เยื่อบุผิวรับกลิ่น

text: ส่วนประกอบหลัก ๆ ของชั้นเนื้อเยื่อรวมทั้งเมือกซึ่งช่วยป้องกันเซลล์ในเนื้อเยื่อ, เซลล์ประสาทรับกลิ่น (olfactory receptor neuron), ต่อมรับกลิ่น (olfactory/Bowman's gland) ที่ผลิตเมือก, เซลล์ค้ำจุน (supporting cell) ที่ช่วยกำจัดสารเคมีที่อาจเป็นอันตราย (ผ่านเอนไซม์ cytochrome P450 และอื่น ๆ), เซลล์ต้นกำเนิดชั้นฐาน (basal stem cell) ซึ่งแบ่งตัวทดแทนเซลล์ประสาทรับกลิ่นทุก ๆ 30-60 วัน, และแอกซอนที่ส่งสัญญาณจากเซลล์รับกลิ่นไปยังป่องรับกลิ่น


title: เยื่อบุผิวรับกลิ่น

text:
ชั้นเมือกที่อยู่นอกสุด เป็นที่อยู่ของซีเลียที่งอกจากเซลล์ประสาทรับกลิ่น ช่วยป้องกันเซลล์ต่าง ๆ ในเยื่อบุผิวทั้งโดยทางกายภาพและทางภูมิคุ้มกัน (ผ่านสารภูมิต้านทาน) และช่วยควบคุมระดับไอออนรอบ ๆ เซลล์
ส่วนชั้นฐานในสุดเรียกว่า lamina propia ที่แอกซอนไร้ปลอกไมอีลินของเซลล์ประสาทรับกลิ่นและเส้นเลือดหล่อเลี้ยงเยื่อบุผิวจะวิ่งไปถึง


title: เยื่อบุผิวรับกลิ่น

text: นอกจากเมือกและเซลล์ค้ำจุนที่ช่วยกำจัดสารที่เป็นอันตรายแล้ว เยื่อบุผิวยังมี macrophage ที่อยู่กระจายไปทั่วซึ่งช่วยป้องกันและกำจัดสารอันตราย และช่วยกำจัดเซลล์ประสาทรับกลิ่นที่เสียไป


title: เยื่อบุผิวรับกลิ่น

text: เยื่อเมือกบวกกับเซลล์ต่าง ๆ รวมกันทั้งหมดเรียกได้อีกอย่างหนึ่งว่า nasal/olfactory mucosa


title: เยื่อบุผิวรับกลิ่น

text:
เซลล์ประสาทรับกลิ่นของเยื่อรับกลิ่นเป็นเซลล์ประสาทสองขั้ว
ส่วนยอด (apical) ของเซลล์ประสาทจะแสดงออกหน่วยรับกลิ่น (odorant receptor) บนซีเลียที่เคลื่อนไหวไม่ได้ ซึ่งอยู่ที่ปลายปุ่มเดนไดรต์และยื่นออกไปในอากาศเพื่อทำการกับกลิ่น
หน่วยรับกลิ่นจะยึดกับโมเลกุลกลิ่นในอากาศ ซึ่งละลายได้เนื่องจากน้ำที่หลั่งออกจากต่อมรับกลิ่น (olfactory gland) ที่อยู่ในชั้น lamina propria ของเยื่อบุ
ส่วนแอกซอนที่ฐานของเซลล์จะยื่นออกไปรวมกันเป็นมัดใยประสาทจำนวนมากที่รวม ๆ กันเรียกว่า ฆานประสาท (olfactory nerve, CN I)
ซึ่งเมื่อดำเนินผ่านแผ่นกระดูกพรุน (cribriform plate) แล้ว แอกซอนก็จะไปสุดที่ไซแนปส์ซึ่งเชื่อมกับเดนไดรต์ของเซลล์รีเลย์คือเซลล์ไมทรัลและ tufted cell ในโครงสร้างนิวโรพิลของป่องรับกลิ่นที่เรียกว่า โกลเมอรูลัส


title: เยื่อบุผิวรับกลิ่น

text:
คล้ายกับเซลล์เกลีย เซลล์ค้ำจุนเป็นเซลล์ที่ไม่สื่อประสาทในเยื่อรับกลิ่นที่อยู่ในชั้นผิว ๆ ของเยื่อ
มีเซลล์ค้ำจุนสองชนิดดภายในเยื่อรับกลิ่น คือ เซลล์พยุง (sustentacular cell) และ microvillar cell


title: เยื่อบุผิวรับกลิ่น

text:
เซลล์พยุงทำหน้าที่สนับสนุนทางเมแทบอลิซึมและทางโครงสร้างสำหรับเยื่อรับกลิ่น และมีเอนไซม์ P450 และอื่น ๆ ที่ช่วยกำจัดสารประกอบอินทรีย์และโมเลกุลที่อาจเป็นอันตรายอื่น ๆ
ส่วน Microvillar cell เป็นอีกประเภทหนึ่งของเซลล์สนับสนุนที่มีสัณฐานและชีวเคมีภาพต่างจากเซลล์พยุง และเกิดมาจากกลุ่มเซลล์ชั้นฐาน (basal cell) ที่แสดงออกยีน c-Kit


title: เยื่อบุผิวรับกลิ่น

text:
โดยอยู่ที่หรือใกล้ชั้นฐาน (basal lamina) ของเยื่อรับกลิ่น เซลล์ชั้นฐาน (basal cell) เป็นเซลล์ต้นกำเนิดที่มีสมรรถภาพในการแบ่งตัวและเปลี่ยนสภาพเป็นเซลล์สนับสนุนหรือเซลล์รับกลิ่น
แม้เซลล์จะสามารถแบ่งตัวได้อย่างรวดเร็ว เซลล์ในอัตราสำคัญจำนวนหนึ่งก็จะอยู่เฉย ๆ และจะเข้าทดแทนเซลล์รับกลิ่นตามความจำเป็น
กระบวนการนี้จะเปลี่ยนเยื่อรับกลิ่นทุก ๆ 6-8 อาทิตย์


title: เยื่อบุผิวรับกลิ่น

text:
เซลล์ชั้นฐานสามารถแบ่งประเภทตามลักษณะเซลล์และเนื้อเยื่อออกเป็น 2 กลุ่มคือ แบบนอน (horizontal) ซึ่งเป็นเซลล์สำรองที่แบ่งตัวช้า ๆ และแสดงออกยีน p63
และแบบกลม (globose) ซึ่งเป็นกลุ่มเซลล์แบบหลากหลายและมีทั้งเซลล์สำรอง, amplifying progenitor cell, และ immediate precursor cell


title: เยื่อบุผิวรับกลิ่น

text: การทดแทนเซลล์ประสาทที่โตแล้วเช่นนี้เป็นเรื่องไม่ทั่วไปในระบบประสาท ซึ่งเป็นเรื่องที่น่าสนใจอย่างยิ่งทางการแพทย์ โมเลกุลต่าง ๆ ที่มีผลต่อการแปรสภาพ การงอกของแอกซอน และการตั้งไซแนปส์ ซึ่งพบในช่วงพัฒนาการประสาท ก็ยังใช้ด้วยในการทดแทนเซลล์ประสาทรับกลิ่นในผู้ใหญ่ การเข้าใจกระบวนการเช่นนี้อาจช่วยให้นักวิทยาศาสตร์สามารถกระตุ้นให้ระบบประสาทกลางอื่น ๆ สามารถฟื้นตัวหลังการบาดเจ็บหรือการเกิดโรคในอนาคต


title: เยื่อบุผิวรับกลิ่น

text: brush cell เป็นเซลล์รูปแท่ง (columnar cell) ที่มีไมโครวิลไลและมีผิวด้านฐานติดกับปลายประสาทนำเข้าของประสาทไทรเจมินัล (CN V) และมีหน้าที่ถ่ายโอนความรู้สึกทั่วไปเป็นกระแสประสาท


title: เยื่อบุผิวรับกลิ่น

text:
มีต่อมแบบ Tubuloalveolar (ที่แรกยื่นออกเป็นท่อและแบ่งออกเป็นถุงรี ๆ) ที่หลั่งน้ำใสในชั้น lamina propria ของเยื่อ
เป็นต่อมที่หลั่งสารละลายโปรตีนผ่านท่อไปยังชั้นผิวของเยื่อ
สารละลายจะช่วยดักและละลายโมเลกุลกลิ่นสำหรับเซลล์ประสาทรับกลิ่น
น้ำที่หลั่งออกเรื่อย ๆ จากต่อมจะช่วยล้างกลิ่นเก่า ๆ ออก


title: เยื่อบุผิวรับกลิ่น

text:
เยื่อรับกลิ่นเกิดจากโครงสร้างสองอย่างในช่วงพัฒนาการเป็นตัวอ่อน
คือ nasal placode ซึ่งเชื่อมานานแล้วว่าเป็นแหล่งกำเนิดเพียงอย่างเดียวของเยื่อ
และ neural crest ซึ่งได้ระบุบทบาทภายหลังผ่านงานศึกษาที่ใช้กระบวนการ fate mapping


title: เยื่อบุผิวรับกลิ่น

text:
เยื่อรับกลิ่นในช่วงตัวอ่อนจะมีเซลล์น้อยประเภทกว่าในช่วงโตแล้ว
โดยจะมี progenitor cell ทั้งที่ยอดและฐาน และมีเซลล์ประสาทรับกลิ่นที่ยังไม่โต
กำเนิดประสาทในตัวอ่อนต้น ๆ โดยมากจะอาศัยเซลล์ที่ยอด (apical)
เทียบกับระยะหลัง ๆ และกำเนิดประสาททุติยภูมิในสัตว์โตแล้วที่ใช้เซลล์ต้นกำเนิดที่ชั้นฐาน (basal stem cell)
แอกซอนของเซลล์รับกลิ่นที่ยังไม่โต บวกกับเซลล์ชนิดต่าง ๆ ที่กำลังอพยพไปรวมทั้ง olfactory ensheathing glia ที่ยังไม่โต และเซลล์ประสาทที่หลั่ง GnRH (Gonadotropin-releasing hormone) จะรวมเป็นก้อนเนื้อ (migratory mass) แล้วอพยพไปยังป่องรับกลิ่น


title: เยื่อบุผิวรับกลิ่น

text:
หลังจากระยะตัวอ่อน เยื่อรับกลิ่นจะพัฒนาเป็น pseudostratified columnar epithelium (คือเยื่อบุผิวที่มีโครงสร้างเป็นแท่ง ๆ และแบ่งออกคล้ายเป็นชั้น ๆ)
และจะเริ่มมีกำเนิดประสาทแบบระดับทุติยภูมิ
placode เป็นก้อนเอ็กโทเดิร์มชั่วคราว ที่อยู่ในเขตซึ่งจะพัฒนาเป็นหัวของสัตว์มีกระดูกสันหลังและเป็นที่อยู่ของอวัยวะรับความรู้สึก
placode ที่จะพัฒนาเป็นอวัยวะรับความรู้สึกในระยะต้น ๆ จะปรากฏโดยการแสดงออกของยีน SIX1 ซึ่งเป็น transcription factor ในตระกูล Six โดยยีนจะเป็นตัวควบคุมรายละเอียดการสร้าง preplacodal ectoderm
olfactory placode จะพัฒนาโดยเป็นความหนาขึ้นของเอ็กโทเดิร์มที่ไม่ใช่ประสาทในสองส่วน
ในหนูหริ่ง olfactory placode จะเกิดจากส่วนหน้าของหลอดประสาท (neural tube) ภายใน ~9-9.5 วันที่เริ่มพัฒนาการและไม่นานหลังจาก neural plate ปิด


title: เยื่อบุผิวรับกลิ่น

text:
พัฒนาการของ olfactory placode จะเกิดได้ก็ต่อเมื่อมีเนื้อเยื่อมีเซนไคม์ (Mesenchyme) ที่เกิดจาก neural crest
รายละเอียดการสร้างเนื้อเยื่อ olfactory placode จะควบคุมโดยเครือข่ายควบคุมยีน (gene regulatory network) เริ่มตั้งแต่ได้การกระตุ้นจาก bone morphogenetic protein (BMP), retinoic acid (RA), และ fibroblast growth factor (FGF) โดยเฉพาะ FGF8
การแสดงออกของยีน transcription factor อย่างควบคุมที่เป็นผลต่อมา เช่นของ PAX6, DLX3, SOX2 เป็นต้น
ที่เชื่อว่ามีภายใน olfactory placode เป็นปัจจัยสำคัญในการจัดระเบียบเป็นส่วน ๆ ภายในบริเวณที่จะกลายเป็นเยื่อรับกลิ่นในอนาคต และมีบทบาทต่อความหลากหลายของเซลล์ที่เป็นองค์ประกอบของเยื่อ


title: เยื่อบุผิวรับกลิ่น

text:
คล้ายกับ placode อื่น ๆ ในตัวอ่อน olfactory placode จะเป็นตัวตั้งต้นของโครงสร้างทั้งที่เป็นประสาทและไม่ใช่ โดยให้ผลเป็นเยื่อรับกลิ่นในที่สุด
รายละเอียดการสร้างเนื้อเยื่อประสาทและที่ไม่ใช่ประสาทจะกำหนดโดยทั้งปฏิกิริยาภายใน olfactory placode และปฏิกิริยาระหว่าง olfactory placode กับเนื้อเยื่อมีเซนไคม์ที่เป็นมูลฐาน
การกระตุ้นอย่างต่อเนื่องโดย BMP, FGF, และ RA ซึ่งเป็น morphogen ที่ตอนแรกจุดชนวนให้สร้าง placode จะประสานกันสร้างรูปแบบของเนื้อเยื่อ olfactory placode ให้เป็นเซลล์ประเภทต่าง ๆ ที่เป็นองค์ประกอบของเยื่อรับกลิ่น
ประเภทเซลล์ที่เกิดจาก olfactory placode รวมทั้ง
อย่างไรก็ดี มีหลักฐานพอสมควรว่าเซลล์เหล่านี้ก็เกิดจาก neural crest ด้วย


title: เยื่อบุผิวรับกลิ่น

text:
การได้กลิ่นจะมีได้ก็ต้องอาศัยพัฒนาการและการทำงานร่วมกันที่สมควรระหว่างองค์ประกอบสองอย่างในวิถีประสาทการได้กลิ่นหลัก คือ เยื่อรับกลิ่นและป่องรับกลิ่น
เยื่อรับกลิ่นประกอบด้วยเซลล์ประสาทรับกลิ่น ซึ่งส่งแอกซอนไปที่ป่องรับกลิ่น
อนึ่ง เพื่อให้เซลล์รับกลิ่นทำงานได้อย่างถูกต้อง
ก็จะต้องแสดงออกหน่วยรับกลิ่น (Olfactory receptor) และโปรตีนถ่ายโอนสัญญาณ ณ ที่ซีเลียซึ่งเคลื่อนไหวไม่ได้และยื่นออกจากป่องเดนไดรต์


title: เยื่อบุผิวรับกลิ่น

text:
เซลล์ของเยื่อรับกลิ่น รวมทั้งเซลล์รับกลิ่น จะเริ่มแยกเปลี่ยนสภาพไม่นานหลังจากการเกิด olfactory placode
และเมื่อเซลล์รับกลิ่นแยกเปลี่ยนสภาพ มันก็จะแสดงออกหน่วยรับกลิ่น ซึ่งถ่ายโอนข้อมูลกลิ่นในสิ่งแวดล้อมเป็นกระแสประสาทเพื่อส่งไปยังระบบประสาทกลางและช่วยพัฒนาแผนที่กลิ่น
เซลล์รับกลิ่นก็จะส่งแอกซอนแบบ pioneer (แบบบุกเบิก)
ไปตามตัวนำแอกซอน (axon guidance) ที่หลั่งออกโดยเนื้อเยื่อมีเซนไคม์ที่เป็นมูลฐานและไปตามตัวช่วย chemotrophic อื่น ๆ ที่หลั่งโดยสมองใหญ่


title: เยื่อบุผิวรับกลิ่น

text:
เมื่อวิถีประสาทการได้กลิ่นพัฒนาต่อไปเรื่อย ๆ ก็จะมีแอกซอนไปถึงป่องรับกลิ่นมากขึ้น ซึ่งจะพัฒนาจากส่วนหน้าสุด (rostral) ของสมองใหญ่
การจัดระเบียบและการประมวลข้อมูลกลิ่นต่อมาจะเป็นไปได้ ก็เนื่องจากการรวมตัวกันของแอกซอนของเซลล์ประสาทรับกลิ่น ที่แสดงออกหน่วยรับกลิ่นเดียวกันไปที่โกลเมอรูลัสเดียวกันในป่องรับกลิ่น


title: เยื่อบุผิวรับกลิ่น

text:
เยื่อรับกลิ่นอาจเสียหายเนื่องจากสูดควันพิษ บาดเจ็บในจมูกด้านใน และใช้ละอองฉีดในจมูกบางชนิด
แต่เพราะฟื้นคืนสภาพได้ ความเสียหายอาจเป็นเพียงแค่ชั่วคราว แต่ในกรณีรุนแรง ก็อาจเสียหายอย่างถาวรแล้วทำให้เกิดภาวะเสียการรู้กลิ่น (anosmia)


title: นิวโรพิล

text:
นิวโรพิล () เป็นส่วนไหนในระบบประสาทก็ได้ที่ประกอบด้วยแอกซอนซึ่งไม่หุ้มปลอกไมอีลิน, เดนไดรต์, และส่วนยื่นของเซลล์เกลียโดยมาก กลายเป็นบริเวณที่หนาแน่นไปด้วยไซแนปส์โดยมีตัวเซลล์ค่อนข้างน้อย
เขตที่หนาแน่นไปด้วยนิวโรพิลมากที่สุดก็คือสมอง แม้จะไม่ใช่นิวโรพิลเพียงอย่างเดียว แต่ก็ยังมีส่วนนิวโรพิลที่ใหญ่สุดและมีไซแนปส์หนาแน่นที่สุดในร่างกาย
ยกตัวอย่างเช่น ทั้งคอร์เทกซ์ใหม่และป่องรับกลิ่นต่างก็มีนิวโรพิล


title: นิวโรพิล

text: เนื้อขาวซึ่งเป็นแอกซอนและเซลล์เกลียโดยมาก โดยทั่วไปจะไม่จัดเป็นส่วนของนิวโรพิล


title: นิวโรพิล

text:
คำภาษาอังกฤษว่า Neuropil มาจากคำภาษากรีก คือ "neuro" ที่แปลว่า "เอ็น ประสาท" และ "pilos" ที่แปลว่า ผ้าขนสัตว์
โดยเริ่มใช้ตั้งแต่ปลายคริสต์ศตวรรษที่ 19


title: เซลล์ไมทรัล

text:
เซลล์ไมทรัล () เป็นเซลล์ประสาทในระบบรู้กลิ่น
โดยอยู่ในป่องรับกลิ่นของระบบประสาทกลางในสัตว์เลี้ยงลูกด้วยนม
และได้ข้อมูลจากเซลล์ประสาทรับกลิ่นซึ่งส่งแอกซอนไปยุติเป็นไซแนปส์ที่นิวโรพิลซึ่งเรียกว่า โกลเมอรูลัส ในป่องรับกลิ่น
แอกซอนของเซลล์ไมทรัลจะส่งข้อมูลไปยังเปลือกสมองส่วนการรู้กลิ่นเขตต่าง ๆ รวมทั้ง piriform cortex, entorhinal cortex และอะมิกดะลา


title: เซลล์ไมทรัล

text:
เซลล์ไมทรัลได้รับสัญญาณขาเข้าแบบเร้า (excitatory) จากเซลล์ประสาทรับกลิ่นที่เดนไดรต์หลัก เทียบกับสัญญาณแบบยับยั้ง (inhibitory) ที่ได้จากทั้ง granule cell ที่เดนไดรต์ด้านข้างและตัวเซลล์ และจากเซลล์รอบโกลเมอรูลัส (periglomerular cell) ที่ตรงปอยผมของเดนไดรต์ (dendritic tuft)
เซลล์ไมทรัลพร้อมกับ tufted cell จะเป็นเซลล์รีเลย์ซึ่งส่งต่อข้อมูลกลิ่นที่มาจากฆานประสาท (olfactory nerve) ออกจากป่องรับกลิ่น
แต่ก็ไม่ได้ส่งข้อมูลอย่างแพสซีฟที่ไม่ได้แปลผลเลย


title: เซลล์ไมทรัล

text:
ในหนูหริ่ง เซลล์ไมทรัลแต่ละตัวจะส่งเดนไดรต์หลักอันเดียว ไปยังโกลเมอรูลัสอันเดียวซึ่งรับข้อมูลขาเข้าจากกลุ่มเซลล์รับกลิ่นที่แสดงออกยีนหน่วยรับกลิ่นชนิดเดียวกัน แต่โกลเมอรูลัสแต่ละอันซึ่งมีเดนไดรต์จากเซลล์ไมทรัลประมาณ 20-40 ตัว
ก็มีสัญญาณการตอบสนองต่อกลิ่นคือ tuning curve ที่ไม่เหมือนกับสัญญาณขาเข้า และเซลล์ไมทรัลพี่น้องก็ยังตอบสนองไม่เหมือนกันอีกด้วย
อย่างไรก็ดี การประมวลผลที่เซลล์ไมทรัลทำต่อข้อมูลขาเข้าก็ยังไม่ชัดเจน


title: เซลล์ไมทรัล

text:
สมมติฐานเด่นอันหนึ่งก็คือ เซลล์ไมทรัลจะเปลี่ยนความแรงของกลิ่นให้เป็นรหัสโดยเวลา (timing code)
โดยเข้ารหัสเป็นการยิงสัญญาณตามวงจรการดมกลิ่น (sniff cycle)
สมมติฐานที่สอง (ซึ่งอาจจะไม่ได้แยกต่างหากจากสมมติฐานแรก) ก็คือ การทำกลิ่นต่าง ๆ ให้แตกต่าง (decorrelation) ภายในเครือข่ายป่องรับกลิ่น
ที่เครือข่ายประสาทในป่องรับกลิ่นจะทำงานเป็นระบบพลวัต และการทำงานในระยะยาวจะเพิ่มความต่างทางการตอบสนองแม้ต่อกลิ่นที่คล้ายกันมาก
หลักฐานสนับสนุนสมมติฐานที่สองโดยหลักมาจากงานวิจัยในปลาม้าลาย (ที่ไม่สามารถแยกเซลล์ไมทรัลจาก tufted cell ได้)


title: เซลล์ไมทรัล

text:
เซลล์ไมทรัลเป็นเซลล์ประสาทประเภทหนึ่งในป่องรับกลิ่นของสัตว์เลี้ยงลูกด้วยนม และต่างจากเซลล์ประเภทอื่น ๆ โดยตำแหน่งของตัวเซลล์ที่อยู่เป็นแถวอย่างเป็นระเบียบในชั้นเซลล์ไมทรัลของป่องรับกลิ่น
ปกติจะมีเดนไดรต์หลักเพียงแค่อันเดียว ซึ่งส่งไปยังโกลเมอรูลัสอันเดียวในชั้นโกลเมอรูลัส และมีเดนไดรต์ด้านข้าง (lateral) 2-3 อัน ที่ส่งไปทางข้าง ๆ ไปตามชั้น external plexiform
เซลล์ไมทรัลสัมพันธ์อย่างใกล้ชิดกับเซลล์รีเลย์ประเภทที่สองในป่องรับกลิ่นของสัตว์เลี้ยงลูกด้วยนมที่เรียกว่า tufted cell


title: เซลล์ไมทรัล

text:
ในสัตว์มีกระดูกสันหลังชั้นต่ำ เซลล์ไมทรัลจะไม่สามารถแยกจาก tufted cell โดยสัณฐาน และก็มีสัณฐานที่ต่างมากจากเซลล์ไมทรัลของสัตว์เลี้ยงลูกด้วยนม
เซลล์บ่อยครั้งจะมีเดนไดรต์หลักหลายอันที่ส่งไปยังโกลเมอรูลัสหลายอัน และบางครั้งจะเรียกง่าย ๆ ว่า projection neuron เพื่อบ่งว่า เป็นส่วนประกอบทางประสาทหลักที่ส่งสัญญาณออกนอกป่องรับกลิ่น
สัณฐานของเซลล์ไมทรัลมีประโยชน์ในการศึกษายุคต้น ๆ เรื่องการประมวลผลทางไซแนปส์ เพราะตัวเซลล์และเดนไดรต์หลักสามารถกระตุ้นแยกต่างหากจากกัน โดยแตะอิเล็กโทรดไฟฟ้าที่ชั้นต่างหาก ๆ ในป่องรับกลิ่น


title: เซลล์ไมทรัล

text:
เซลล์ไมทรัลมีบทบาทสำคัญในวงจรประสาทของป่องรับกลิ่น
เซลล์ได้รับข้อมูลจากเซลล์อย่างน้อย 4 ประเภท คือ เซลล์ประสาทรับกลิ่น, เซลล์ประสาทรอบโกลเมอรูลัส (periglomerular neuron), tufted cell ชั้นนอก, และ granule cell
ไซแนปส์จาก tufted cell ชั้นนอกและจากเซลล์ประสาทรับกลิ่นเป็นแบบเร้า เทียบกับจาก granule cell และเซลล์ประสาทรอบโกลเมอรูลัสที่เป็นแบบยับยั้ง
อนึ่ง เซลล์ไมทรัลพี่น้องยังต่อกันและกันผ่านแกบจังก์ชัน
การเชื่อมต่อกันระหว่าง granule cell กับเซลล์ไมทรัล และระหว่างเซลล์รอบโกลเมอรูลัสกับเซลล์ไมทรัล เป็นแบบเดนไดรต์กับเดนไดรต์ซึ่งไม่ทั่วไป เทียบกับแบบแอกซอน-เดนไดรต์ที่สามัญกว่า


title: เซลล์ไมทรัล

text:
การทำงานของวงจรประสาทในโกลเมอรูลัส ยังเป็นประเด็นการศึกษาที่ยังทำอยู่อย่างขะมักเขม้น
โดยหลักบางอย่างก็เริ่มปรากฏแล้ว


title: เซลล์ไมทรัล

text:
งานหนึ่งแสดงนัยว่า วงจรประสาทระหว่างเซลล์ไมทรัล, tufted cell และเซลล์รอบโกลเมอรูลัส มีบทบาทในการแยกสัญญาณขาออกของเซลล์ไมทรัลและ tufted cell ให้ต่างกันโดยเวลา
โดยปรากฏว่า tufted cell ได้สัญญาณแรงจากฆานประสาท
ยิงสัญญาณใกล้ ๆ กับเมื่อเริ่มหายใจเข้า และคาบการยิงสัญญาณจะไม่ค่อยไวต่อความเข้มข้นของกลิ่น เทียบกับเซลล์ไมทรัลที่ได้สัญญาณค่อนข้างอ่อนจากฆานประสาท
และได้รับสัญญาณยับยั้งที่มีกำลังจากเซลล์รอบโกลเมอรูลัส ซึ่งหน่วงการยิงสัญญาณของเซลล์ไมทรัลเมื่อเทียบกับ tufted cell
การหน่วงเวลาสามารถลดลงถ้าเพิ่มความเข้มข้นของกลิ่น
ดังนั้น คาบการยิงสัญญาณของเซลล์ไมทรัลอาจเป็นวิธีของระบบในการเข้ารหัสความเข้มข้นของกลิ่น


title: เซลล์ไมทรัล

text:
ส่วนบทบาทของการเชื่อมเดนไดรต์ด้านข้างของเซลล์ไมทรัลกับ granule cell ยังไม่ปรากฏ
สมมติฐานหนึ่งเสนอว่า เป็นระบบเข้ารหัสแบบน้อยเซลล์ ซึ่งช่วยให้มีรูปแบบสัญญาณขาออกที่ต่าง ๆ กันอย่างมีประสิทธิภาพดีกว่า
การทำงานของวงจรประสาทนี้ได้รับอิทธิพลอย่างมหาศาลจากสภาพลักษณะของ granule cell คือสภาพพลาสติกทั้งระยะสั้นระยะยาวและจากกำเนิดประสาทที่เป็นไปอย่างต่อเนื่อง
และจะทำงานได้อย่างเต็มที่ก็ต่อเมื่อสัตว์นั้นตื่นอยู่


title: เซลล์ไมทรัล

text:
เซลล์ไมทรัลและ tufted cell ส่งแอกซอนไปยังสมองหลายเขต
เป้าหมายสำคัญที่สุดก็คือเปลือกสมองส่วนรับกลิ่นส่วนต่าง ๆ มี anterior olfactory nucleus เป็นต้นที่รวมข้อมูลกลิ่นกับประสาทสัมผัสอื่น ๆ ซึ่งใช้ขับพฤติกรรม
คือ tufted cell จะส่งแอกซอนโดยหลักไปยัง anterior olfactory nucleus ซึ่งเป็นศูนย์เปรียบเทียบข้อมูลกลิ่นจากรูจมูกซีกซ้ายขวา


title: เซลล์ไมทรัล

text:
ส่วนเซลล์ไมทรัลส่งแอกซอนไปยัง olfactory tubercle ซึ่งรวมข้อมูลทางเคมีกับข้อมูลเสียง
เซลล์ไมทรัลที่ส่งข้อมูลเกี่ยวกับฟีโรโมน จะส่งแอกซอนไปยังอะมิกดะลาและไฮโปทาลามัสเพื่อขับพฤติกรรมทางสัญชาตญาณ
ศูนย์ประมวลข้อมูลใหญ่อันหนึ่งก็คือ piriform cortex ที่เซลล์ไมทรัลส่งแอกซอนแบบไม่ใช่แผนที่ภูมิลักษณ์ (non-topographic) ไปยัง pyramidal cell ที่รวมข้อมูลจากโกลเมอรูลัสต่าง ๆ
เซลล์ไมทรัลยังส่งแอกซอนไปยัง entorhinal cortex ด้วย


title: เซลล์ไมทรัล

text:
แอกซอนของไมทรัลเซลล์จะมีลักษณะการเชื่อมต่อที่ต่าง ๆ กันมากขึ้นอยู่กับเป้าหมาย
ใน piriform cortex การเชื่อมจะสุ่ม ๆ เทียบกับการเชื่อมกับ anterior olfactory nucleus และอะมิกดะลาจะ ที่ยังคงรูปแบบเป็นแผนที่ภูมิลักษณ์ (topographic) บ้าง
นอกจากนั้นแล้ว แอกซอนของเซลล์ไมทรัลยังเชื่อมต่อกับ granule cell อื่น ๆ ในป่องรับกลิ่น
ในระบบรับกลิ่นของหนูหริ่ง แอกซอนจะส่งอย่างเฉพาะเจาะจงไปยัง granule cell ที่ต่อกับโกลเมอรูลัสอันที่สอง ซึ่งรับกลิ่นจากซีกจมูกเดียวกันและได้รับข้อมูลจากหน่วยรับกลิ่นประเภทเดียวกัน


title: เซลล์รอบโกลเมอรูลัส

text:
เซลล์รอบโกลเมอรูลัส () เป็นเซลล์ประสาทในป่องรับกลิ่นของสมอง ซึ่งเมื่อร่วมกับ granule cell จะเป็นตัวอำนวยการยับยั้งจากเซลล์ด้านข้าง (lateral inhibition) ของข้อมูลกลิ่นที่ป่องรับกลิ่นได้รับ ประมวลผล และส่งต่อ
เป็นเซลล์ที่มีเดนไดรต์อยู่ในโกลเมอรูลัสของป่องรับกลิ่น
ซึ่งรับข้อมูลจากเซลล์ประสาทรับกลิ่นที่เยื่อรับกลิ่นในโพรงจมูก
เป็นเซลล์ที่มีไซแนปส์แบบยับยั้ง (inhibitory) กับเซลล์ไมทรัล และ tufted cell
โดยมีทั้งแบบใช้สารสื่อประสาทกาบาและโดพามีน
เซลล์รอบโกลเมอรูลัสเป็น interneuron ที่หนาแน่นทีสุดในชั้นโกลเมอรูลัสของป่องรับกลิ่น เป็นเซลล์ขนาด 6-8 ไมโครเมตรที่ล้อมและกำหนดขอบเขตโกลเมอรูลัส ปกติจะมีเดนไดรต์อยู่ที่โกลเมอรูลัสอันเดียว แม้จะมีข้อยกเว้นคือโกลเมอรูลัสหลายอันอาจได้เดนไดรต์จากเซลล์ตัวเดียว ซึ่งอาจจะยื่นออกไปไกลเป็นระยะ 3-6 โกลเมอรูลัส


title: ต่อมรับกลิ่น

text:
ต่อมรับกลิ่น หรือ ต่อมของโบว์แมน () อยู่ที่เยื่อเมือกรับกลิ่น (olfactory mucosa) ใต้เยื่อบุผิวรับกลิ่นภายในชั้น lamina propria ซึ่งเป็นเนื้อเยื่อเกี่ยวพันที่ยังมีเซลล์สร้างเส้นใย (fibroblast) เส้นเลือด และมัดแอกซอนเล็ก ๆ จากเซลล์ประสาทรับกลิ่นด้วย
ต่อมประกอบด้วยกระเปาะ acinus ภายในชั้น lamina propria และท่อหลั่งซึ่งวิ่งไปออกที่เยื่อรับกลิ่น
งานศึกษาด้วยกล้องจุลทรรศน์อิเล็กตรอนแสดงว่า ต่อมมีเซลล์ที่มีถุงหลั่งขนาดใหญ่
ต่อมจะหลั่งโปรตีนกลุ่ม mucin คือ MUC5AC (UniProtKB: P98088) ที่สร้างวุ้น
และอาจหลั่งโปรตีนเช่น lysozyme, amylase, และอิมมูโนโกลบูลินเอ (IgA) คล้ายกับต่อมหลั่งน้ำใส (serous gland)
องค์ประกอบของสารคัดหลั่งจากต่อมยังไม่ชัดเจน แต่ก็มีหลักฐานว่ามันผลิตโปรตีนที่จับกับโมเลกุลกลิ่นด้วย


title: เซลล์พยุง

text:
เซลล์พยุง
เป็นเซลล์ชนิดหนึ่งที่โดยหลักทำหน้าที่พยุงโครงสร้าง
เช่น Sertoli cell ในอัณฑะ
ซึ่งอยู่ตามผนังของหลอดสร้างอสุจิ (seminiferous tubule) ที่ช่วยส่งสารอาหารให้ตัวอสุจิด้วย
อีกตัวอย่างหนึ่งก็คือเซลล์พยุงที่อยู่ในเยื่อบุผิวรับกลิ่น
แม้อวัยวะของคอร์ติในหูชั้นในและตุ่มรับรสก็มีเซลล์พยุงด้วย
เซลล์พยุงอีกประเภทหนึ่งพบในเซลล์โกลมัสของ carotid body และ aortic body


title: เซลล์พยุง

text: พยาธิสภาพก็สามารถมีเซลล์พยุงได้เหมือนกัน เช่น เนื้องอกคาร์ซินอยด์ประมาณ 40% จะมีเซลล์พยุงกระจายไปทั่ว ซึ่งสามารถป้ายสีด้วยเทคนิค S100 immunostain


title: เซลล์พยุง

text:
เซลล์ค้ำจุนประเภทหนึ่งที่เยื่อบุผิวรับกลิ่นก็คือ เซลล์พยุง เป็นเซลล์ที่ช่วยพยุงโครงสร้างของเยื่อโดยอยู่รอบ ๆ เซลล์ประสาทรับกลิ่น และอาจช่วยกำจัดโมเลกุลกลิ่นและโมเลกุลอื่น ๆ จากเยื่อด้วย
โดยใช้เอนไซม์ P450 และอื่น ๆ


title: เมทัลโลโปรตีน

text:
เมทัลโลโปรตีน () เป็นคำทั่วไปที่หมายถึงโปรตีนที่มีโคแฟกเตอร์เป็นไอออนโลหะ
โปรตีนเป็นจำนวนมากอยู่ในจำพวกนี้
ยกตัวย่างเช่น โปรตีนมนุษย์อย่างน้อย 1,000 ชนิด (จาก ~20,000) จะมีโดเมนที่จับกับสังกะสี
แต่ก็อาจมีถึง 3,000 ชนิด


title: ยีนเทียม

text:
ยีนเทียม () เป็นลำดับดีเอ็นเอที่สัมพันธ์กับยีนปกติที่ทำงานได้
แต่เทียบกับยีนปกติ ได้สูญสมรรถภาพในการแสดงออกหรือในการเข้ารหัสโปรตีน
ยีนเทียมบ่อยครั้งเป็นผลจากการสะสมการกลายพันธุ์หลายอย่างภายในยีนเดียวกันที่ไม่มีผลต่อการอยู่รอดของสิ่งมีชีวิต แต่ก็อาจเกิดจากกระบวนการ genomic copy number variation (CNV) ที่ส่วน 1+ kb ของยีนจะเพิ่มขึ้นหรือลบออก
แม้จะไม่สามารถทำงานได้ "อย่างสมบูรณ์" ยีนเทียมก็ยังอาจมีหน้าที่บางอย่างเหมือนกับดีเอ็นเอที่ไม่ใช้เข้ารหัสโปรตีน (noncoding DNA) อื่น ๆ เช่น ควบคุมการแสดงออกของยีน
คำภาษาอังกฤษว่า "pseudo" (เทียม) แสดงนัยว่า ยีนมีลำดับที่แปรผันไปเทียบกับยีนที่เป็นบรรพบุรุษ แต่ก็ไม่ได้ชี้ว่าไม่มีหน้าที่อะไร
แม้อาจจะเข้ารหัสโปรตีนไม่ได้ ยีนเทียมจำนวนมากก็มีบทบาทสำคัญต่อสรีรภาพตามปกติและเมื่อมีพยาธิสภาพ


title: ฮาร์มอนิก

text:
ฮาร์มอนิก
เป็นสมาชิกอันใดอันหนึ่งก็ได้ของอนุกรมฮาร์มอนิก (harmonic series) ซึ่งเป็นอนุกรมแบบอนันต์และลู่ออก (divergent infinite series)
ชื่อของมันมาจากแนวคิดเกี่ยวกับ overtone หรือฮาร์มอนิกที่เกิดในเครื่องดนตรี ซึ่งก็คือ ความยาวคลื่นของเสียง overtone จากสายเครื่องดนตรีหรือคอลัมน์อากาศในเครื่องดนตรี (เช่นในทูบา) ที่กำลังสั่น จะเป็นอนุพันธ์จากความยาวคลื่นมูลฐานของสายเครื่องดนตรี


title: ฮาร์มอนิก

text:
คำนี้ใช้ในสาขาวิชาต่าง ๆ ที่มาจากประเทศตะวันตก รวมทั้งดนตรี ฟิสิกส์ สวนศาสตร์ สัญญาณอิเล็กทรอนิกส์ เทคโนโลยีวิทยุ และสาขาอื่น ๆ
ซึ่งปกติจะใช้กับสัญญาณที่เกิดซ้ำ ๆ เช่นคลื่นรูปไซน์
ฮาร์มอนิกของคลื่นเช่นนี้ ก็คือคลื่นที่มีความถี่เป็นพหุคูณจำนวนเต็มของคลื่นดั้งเดิม โดยความถี่คลื่นดั้งเดิมจะเรียกว่า ความถี่มูลฐาน
คลื่นดั้งเดิมนี้ก็เรียกได้ด้วยว่า ฮาร์มอนิกแรก โดยคลื่นที่มีความถี่สูงยิ่ง ๆ กว่านั้นจะเป็นฮาร์มอนิกที่สูงกว่า (higher harmonic)
เนื่องจากฮาร์มอนิกทั้งหมดจะเป็นคาบตรงที่ความถี่มูลฐานด้วย ฮาร์มอนิกรวมกันทั้งหมดก็จะเป็นคาบที่ความถี่นั้นด้วย
ยกตัวอย่างเช่น ถ้าความถี่มูลฐานอยู่ที่ 50 เฮิรตซ์ (Hz)
ความถี่ของฮาร์มอนิกสูงกว่า 3 อันแรกก็จะอยู่ที่ 100 Hz (ฮาร์มอนิกที่สอง) 150 Hz (ฮาร์มอนิกที่สาม) 200 Hz (ฮาร์มอนิกที่สี่) และคลื่นอื่น ๆ ที่มีความถี่เป็นคาบที่ 50 Hz ด้วย


title: ฮาร์มอนิก

text:
ในดนตรี แนวคิดเกี่ยวกับฮาร์มอนิกจะใช้ในเครื่องดนตรีแบบสายและแบบเป่า เพื่อสร้างเสียงโดยเฉพาะเพื่อให้เกิดเสียงที่สูงกว่า และในเครื่องดนตรีแบบสาย เพื่อให้ได้คุณสมบัติของเสียงโดยเฉพาะที่ภาษาอังกฤษเรียกว่า tone colour (น้ำเสียง)
ในเครื่องดนตรีแบบสาย นักดนตรีจะเล่นฮาร์มอนิกต่าง ๆ โดยแตะ (แต่ไม่ได้กดลงที่สายอย่างเต็มที่) ตรงจุดใดจุดหนึ่งโดยเฉพาะบนสายในขณะที่สร้างเสียง ไม่ว่าจะโดยดีดสายหรือสีเป็นต้น
ซึ่งก็จะสร้างเสียงฮาร์มอนิก โดยจะฟังเป็นเสียงทุ้มแหลมที่มีความถี่สูงกว่าความถี่มูลฐานของสายนั้น


title: ฮาร์มอนิก

text:
ฮาร์มอนิกอาจจะเรียกด้วยว่า overtones, partials, หรือ upper partials
ความต่างระหว่างฮาร์มอนิกกับ overtone ก็คือ ฮาร์มอนิกหมายเอาโน้ตทั้งหมดในอนุกรมรวมทั้งความถี่มูลฐาน (เช่น สายกีตาร์ที่ไม่ได้กด)
ส่วนคำว่า overtone หมายเอาเสียงในอนุกรมที่สูงกว่าความถี่มูลฐานเท่านั้น
แม้ในวรรณกรรมดนตรีบางบริบท คำทั้งสามนี้อาจใช้เหมือน ๆ กัน


title: ฮาร์มอนิก

text:
overtone เป็น partial ไหนก็ได้ที่สูงกว่า partial ต่ำสุดในเสียงประกอบ
ความดังและความถี่ของ partial ต่าง ๆ ในเสียงประกอบจะกำหนดน้ำเสียง (timbre) ของเครื่องดนตรี
ความคล้ายคลึงกันของคำว่า overtone และ partial ทำให้ใช้โดยความหมายเหมือนกันในบางบริบท แต่การนับลำดับจริง ๆ จะต่างกัน ซึ่งอาจทำให้สับสน
ในกรณีพิเศษที่น้ำเสียงเครื่องดนตรี (timbre) ที่มี partial ต่าง ๆ เท่ากับอนุกรมฮาร์มอนิก (ดังที่พบในเครื่องสายและเครื่องเป่าโดยมาก) แทนที่จะมี partial ต่าง ๆ ซึ่งไม่เป็นฮาร์มอนิก (เช่น เครื่องตีที่ส่งเสียงสูงต่ำโดยมาก)
ก็จะสะดวกเรียก partial ต่าง ๆ ซึ่งเป็นองค์ประกอบว่า เป็นฮาร์มอนิก แม้นี่จะไม่ถูกต้องโดยเทคนิค เพราะฮาร์มอนิกจะนับเหมือนกันแม้มีบางส่วนขาดหายไป (ดูเสียงความถี่มูลฐานที่ไม่มี) แต่ partial และ overtone จะนับก็ต่อเมื่อมีเสียงจริง ๆ
ตารางต่อไปนี้แสดงการใช้ชื่อ 3 อย่างนี้ (คือ partial, overtone, และฮาร์มอนิก) และวิธีการนับ (โดยสมมุติว่า ฮาร์มอนิกทั้งหมดมีจริง ๆ)


title: กีฬาสเกตลีลาในโอลิมปิกฤดูหนาว 2018

text: กีฬาสเกตลีลาในโอลิมปิกฤดูหนาว 2018 เป็นการแข่งขันกีฬาสเกตลีลาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 9–23 กุมภาพันธ์ พ.ศ. 2561 โดยได้จัดขึ้นที่ สนามกีฬาสเกตน้ำแข็งคังนึง


title: กีฬาสเกตลีลาในโอลิมปิกฤดูหนาว 2018

text: ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 5 รายการ คือ ประเภททีมชาย 1 รายการ, ประเภททีมหญิง 1 รายการ และประเภทผสม 3 รายการ โดยแต่ละรายการจะมีนักกีฬา 153 คน จาก 32 ประเทศ


title: กีฬาสเกตลีลาในโอลิมปิกฤดูหนาว 2018

text: ตารางข้างล่างนี้เป็นตารางการแข่งขันทั้งหมด 5 รายการ


title: กีฬาสเกตลีลาในโอลิมปิกฤดูหนาว 2018

text: มีนักกีฬาทั้งหมด 153 คนจาก 32 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)


title: กีฬาสเกตลีลาในโอลิมปิกฤดูหนาว 2018

text: นักสเกตที่ลงแข่งขันเฉพาะชอร์ทโปรแกรม


title: พระเจ้านรปติที่ 1 แห่งอังวะ

text: พระเจ้านรปติที่ 1 แห่งอังวะ (, ; 7 มิถุนายน 1413 – 24 กรกฎาคม 1468) กษัตริย์ลำดับที่ 10 แห่ง อาณาจักรอังวะ จาก ค.ศ. 1442 ถึง ค.ศ. 1468 พระองค์ขึ้นสืบราชบัลลังก์ภายหลังจากการสวรรคตแบบกะทันหันโดยไร้รัชทายาทของ มังรายกะยอชวาที่ 1 แห่งอังวะ กษัตริย์ลำดับที่ 9 ผู้เป็นพระเชษฐาเมื่อ ค.ศ. 1442


title: พระเจ้านรปติที่ 1 แห่งอังวะ

text: พระเจ้านรปติที่ 1 ประสูติเมื่อวันที่ 7 มิถุนายน ค.ศ. 1413 เป็นพระราชบุตรองค์ที่ 2 จากทั้งหมด 4 พระองค์ของ พระเจ้าโมญีนตะโด กษัตริย์ลำดับที่ 8 ที่ประสูติแต่พระนาง โดยพระเจ้านรปติมีพระเชษฐา 1 พระองค์คือ พระเจ้ามังรายกะยอชวาที่ 1 แห่งอังวะ และพระขนิษฐาอีก 2 พระองค์


title: พระเจ้านรปติที่ 1 แห่งอังวะ

text: ใน ค.ศ. 1429 พระองค์ได้รับการสถาปนาจากพระราชบิดาให้เป็นอุปราชแห่งเมืองแปรซึ่งเป็นเมืองสำคัญทางใต้ของอังวะพร้อมกับได้รับพระอิสริยยศเป็น สีหตู ขณะมีพระชนมายุเพียง 16 พรรษาซึ่งพระเจ้านรปติปกครองเมืองแปรต่อมาจนกระทั่งพระราชบิดาเสด็จสวรรคตเมื่อ ค.ศ. 1439 โดยมีพระเชษฐาของพระองค์ซึ่งเป็นรัชทายาทคือ มังรายกะยอชวา ขึ้นสืบราชบัลลังก์ต่อมา


title: พระเจ้านรปติที่ 1 แห่งอังวะ

text: ในเดือนมกราคม-กุมภาพันธ์ ค.ศ. 1442 พระเจ้ามังรายกะยอชวาที่ 1 เสด็จสวรรคตอย่างกะทันหันซึ่งในเวลานั้นกองทัพอังวะกำลังเดินทางไปล้อมเมืองโมกองเมืองของรัฐชานแห่งโมกอง เมื่อพระเจ้ามังรายกะยอชวาเสด็จสวรรคตบรรดาเสนาบดีแห่งอังวะจึงเสนอพระนามของพระเทวัน (น้องเขย) ของพระเจ้ามังรายกะยอชวาคือ เจ้าชายสีหบดี ซึ่งขณะนั้นกำลังรบติดพันอยู่ที่โมกองกลับมายังอังวะเพื่อขึ้นสืบราชบัลลังก์ แต่เจ้าชายสีหบดีได้ปฏิเสธโดยให้เหตุผลว่าพระองค์ไม่ได้เป็นพระโอรสหรือพระอนุชาของกษัตริย์ผู้ล่วงลับ และเสนอให้เหล่าเสนาบดีไปทูลเชิญพระอนุชาของพระเจ้ามังรายกะยอชวาคือ สีหตู ที่ครองเมืองแปรอยู่แทน เหล่าเสนาบดีจึงไปทูลเชิญ สีหตู แห่งแปรกลับมายังอังวะเพื่อขึ้นสืบราชบัลลังก์โดยได้มีการเถลิงพระนามใหม่ว่า พระเจ้านรปติที่ 1 เมื่อวันที่ 25 เมษายน ค.ศ. 1442


title: พระเจ้านรปติที่ 1 แห่งอังวะ

text: เมื่อวันที่ 12 มิถุนายน ค.ศ. 1467 พระเจ้านรปติถูกแทงโดยพระนัดดาซึ่งเกิดจากที่พระองค์เคยตำหนิเรื่องการแอบรักกันกับลูกพี่ลูกน้อง หลังถูกทำร้ายพระเจ้านรปติหลบหนีไปยังเมืองแปรซึ่ง มังกะยอชวา พระโอรสพระองค์หนึ่งปกครองอยู่ พระองค์เสด็จสวรรคตที่นั่นในอีกหนึ่งปีต่อมาเมื่อวันที่ 24 กรกฏาคม ค.ศ. 1468


title: ฟาโรห์นาร์เมอร์

text: นาร์เมอร์ เป็นพระนามของฟาโรห์แห่งอียิปต์โบราณในช่วงยุคราชวงศ์ต้น พระองค์อาจจะเป็นผู้ปกครองต่อจากฟาโรห์ในยุคก่อนราชวงศ์พระนามว่า ฟาโรห์กา หรือฟาโรห์สกอร์เปียน นักประวัติศาสตร์อียิปต์โบราณบางคนสันนิษฐานว่า พระองค์เป็นผู้ปกครอง (ฟาโรห์) พระองค์แรกของอียิปต์และได้สถาปนาราชวงศ์ที่หนึ่ง และเป็นฟาโรห์พระองค์แรกที่รวบรวมอียิปต์บนและล่างเป็นปึกแผ่น


title: ซูเปอร์ จีที ฤดูกาล 2018

text: (อังกฤษ: Autobacs Super GT Series) หรือ (Super GT) เป็นการแข่งรถในประเทศญี่ปุ่นที่เริ่มต้นขึ้นในปี ค.ศ. 1993 เริ่มต้นใช้ชื่อว่า All-Japan Grand Touring Car Championship (JGTC) ภายใต้การรับรองจากสหพันธ์รถยนต์แห่งประเทศญี่ปุ่น(JAF) ซึ่งต่อมาก็ได้เปลี่ยนชื่อเป็น ซูเปอร์จีที ในปี ค.ศ. 2005 และผ่านการรับรองจากเอฟไอเอโดยตรง ซึ่งในฤดูกาล 2018 นี้ ถือเป็นการแข่งขันครั้งที่ 25


title: ฟาโรห์เมนคาเร

text: ฟาโรห์เมนคาเร เป็นฟาโรห์อียิปต์โบราณซึ่งเป็นผู้ปกครองคนแรกหรือคนที่สองของราชวงศ์ 7 และ 8 รวมกันขึ้นอยู่กับนักวิชาการ ฟาโรห์เมนคาเร อาจจะครองราชย์เพียงรัชกาลสั้น ๆ ที่การเปลี่ยนผ่านระหว่างราชวงศ์เก่ากับระยะเวลาขั้นกลางแรกในต้นคริสต์ศตวรรษที่ 22 การครองราชย์ของราชวงศ์ในเวลาสั้น ๆ แสดงให้เห็นถึงช่วงเวลาแห่งความยากลำบากอาจเกี่ยวข้องกับการกระจายตัวของตะวันออกกลางที่เรียกว่าเหตุการณ์ 4.2 กิโลวี่ย์ ในฐานะฟาโรห์ของราชวงศ์ที่ 7 และ 8 ฟาโรห์เมนคาเรย้ายเมืองหลวงไปที่ เมืองเมมฟิส


title: ฟาโรห์เนเฟอร์คาเรที่ 2

text: ฟาโรห์เนเฟอร์คาเรที่ 2 เป็นฟาโรห์อียิปต์โบราณของราชวงศ์ที่ 7 และ 8 ในช่วงระยะเวลาแรกของช่วงแรก (2181-2055 ปีก่อนคริสต์ศักราช) ตามที่นักไอยคุปต์วิทยา Kim Ryholt, Jürgenfon Beckerath และ Darell Baker เขาเป็นกษัตริย์ที่สามของการรวม 7/8 ราชวงศ์ ในฐานะฟาโรห์ของราชวงศ์ที่ 7 และ 8 เมืองหลวงของฟาโรห์เนเฟอร์คาเรที่ 2 อาจจะเป็นเมืองเมมฟิส


title: พระนางอตุลสิริมหาราชเทวีแห่งอังวะ

text: พระนางอตุลสิริมหาราชเทวีแห่งอังวะ (, ; เป็นที่รู้จักกันในพระนาม พระนางอตุลมหาธัมมราชเทวี) พระอัครมเหสีใน พระเจ้านรปติที่ 1 กษัตริย์ลำดับที่ 10 แห่งอาณาจักรอังวะจาก ค.ศ. 1442 ถึง 1468 พระนางเป็นพระราชมารดาของ พระเจ้าสีหสุระ กษัตริย์ลำดับที่ 11 แห่งอังวะและ พระเจ้าตะโดเมงสอ ปฐมกษัตริย์แห่งอาณาจักรแปรและเป็นพระมาตุจฉา (น้า) ของ พระยายุตราชา กษัตริย์ลำดับที่ 14 แห่ง อาณาจักรหงสาวดี และพระเจ้าอลองพญา ปฐมกษัตริย์แห่ง ราชวงศ์คองบอง เป็นทายาทรุ่นที่ 10 ของพระนาง


title: พระนางอตุลสิริมหาราชเทวีแห่งอังวะ

text: พระนางและพระเจ้านรปติได้หลบหนีมายังแปร หลังพระเจ้านรปติถูกแทงโดยหนึ่งในพระนัดดาของพระองค์ หนึ่งปีให้หลังพระเจ้านรปติก็เสด็จสวรรคตที่เมืองแปร เมื่อ ค.ศ. 1468 พระนางจึงได้รับการสถาปนาเป็นพระพันปีหลวง พระนางตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะสืบต่อมาไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่


title: แยกแม้นศรี

text: แยกแม้นศรี () เป็นสี่แยกหนึ่งที่เป็นทางตัดกันระหว่างถนนบำรุงเมือง, ถนนวรจักร และถนนจักรพรรดิพงษ์ ตั้งอยู่ในพื้นที่แขวงบ้านบาตร เขตป้อมปราบศัตรูพ่าย กรุงเทพมหานคร


title: แยกแม้นศรี

text: ชื่อ "แม้นศรี" มาจากชื่อของหม่อมห้ามท่านหนึ่งในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ซึ่งเป็นธิดาของเจ้าพระยาสุรวงศ์ไวยวัฒน์ (วร บุนนาค) คือ "หม่อมแม้น" เมื่อหม่อมแม้นถึงแก่อนิจกรรม พระองค์ได้จัดพิธีศพให้อย่างยิ่งใหญ่ และเป็นงานศพที่จัดพร้อมพระโอรสองค์ที่โปรดปราน คือ พระองค์เจ้าศิริวงษ์วัฒนเดช ซึ่งเป็นนักเรียนนานทหารในประเทศเยอรมัน


title: แยกแม้นศรี

text: เนื่องจากเป็นหม่อมที่ทรงโปรดมาก และได้อุทิศเงินซึ่งได้รับจากผู้ช่วยพิธีศพ สร้างสะพานข้ามคลองเล็ก ๆ ด้านถนนบำรุงเมืองขึ้นใหม่ เดิมชื่อว่า สะพานดำ ซึ่งขบวนพิธีต้องผ่าน เพื่อเป็นสาธารณประโยชน์ และอุทิศส่วนกุศลให้กับหม่อมแม้น คือ "สะพานแม้นศรี" โดยเปิดใช้เมื่อวันที่ 31 มกราคม พ.ศ. 2451 ต่อมาเมื่อมีการตัดถนนผ่าน จึงทำให้พื้นที่บริเวณนี้กลายเป็นสี่แยก และได้มีการรื้อสะพานออก


title: แยกแม้นศรี

text: บริเวณแยกแม้นศรี มีจุดเด่นคือ อาคารของการประปานครหลวง ซึ่งตั้งอยู่บนถนนบำรุงเมือง เป็นอาคารเก่าแก่ที่มีความสวยงาม และเป็นอาคารอนุรักษ์ เป็นที่ตั้งของการประปานครหลวงแห่งแรก เป็นจุดกำเนิดของการประปาในประเทศไทย โดยก่อตั้งมาตั้งแต่ปี พ.ศ. 2457 ในรัชสมัยพระบาทสมเด็จพระมงกุฎเกล้าเจ้าอยู่หัว โดยเรียกกันติดปากว่า "ประปาแม้นศรี"


title: แยกแม้นศรี

text: นอกจากนี้แล้ว แยกแม้นศรียังเป็นชุมชนของชาวทวาย ที่อพยพหลบหนีภัยสงครามจากพม่า ตั้งแต่ยุคต้นกรุงรัตนโกสินทร์ โดยปรากฏหลักฐานเป็นตรอก คือ ตรอกทวาย หรือซอยแม้นศรี 1 ในชื่ออย่างเป็นทางการ


title: หน่วยฝึกหัดภารกิจเดนตาย

text: หน่วยฝึกหัดภารกิจเดนตาย () เป็นภาพยนตร์แคนาดาที่ออกฉายในปี พ.ศ. 2554 กำกับโดยอะดาโม เปาโล คัลตาโร นำแสดงโดย สตีฟ อัสติน, ไมเคิล ไจ ไวท์


title: หน่วยฝึกหัดภารกิจเดนตาย

text: เนื้อเรื่องกล่าวถึงหน่วย S.W.A.T. รุ่นฝึกหัดกลุ่มหนึ่งต้องเจอกับงานภาคสนามของจริง เมื่อพวกเขาตกอยู่ท่ามกลางสงครามระหว่าง 2 แก๊งค์คู่ปรับ พวกเขาติดอยู่ในโกดังเก็บเครื่องบินที่ทิ้งร้าง เขาต้องเอาตัวรอดให้ได้ ทั้งที่ไม่มีอาวุธอะไรติดตัวเลย


title: ถนนเจ้าฟ้า

text: ถนนเจ้าฟ้า () เป็นถนนสายสั้น ๆ สายหนึ่ง ในแขวงชนะสงคราม เขตพระนคร กรุงเทพมหานคร มีจุดเริ่มต้นที่ถนนพระอาทิตย์ ริมแม่น้ำเจ้าพระยาบริเวณเชิงสะพานสมเด็จพระปิ่นเกล้าและท่าช้างวังหน้า ทอดผ่านตรอกโรงไหม, ซอยรามบุตรี และไปสิ้นสุดที่บริเวณจุดตัดกับถนนจักรพงษ์, ถนนสมเด็จพระปิ่นเกล้า และถนนราชดำเนินกลาง รวมระยะทาง 570 เมตร


title: ถนนเจ้าฟ้า

text: โดยชื่อถนนนั้นมาจากพระนามพระอิสริยยศ ของพระเจ้าราชวรวงศ์เธอ เจ้าฟ้าอิศราพงศ์ พระโอรสในสมเด็จพระบวรราชเจ้ามหาศักดิพลเสพ กับพระเจ้าราชวรวงศ์เธอ พระองค์เจ้าดาราวดี เนื่องจากในยุคต้นกรุงรัตนโกสินทร์ บริเวณท่าช้าง หรือวังหน้า อันเป็นจุดเริ่มต้นของถนน เคยเป็นที่ตั้งวังประทับของพระองค์มาก่อน


title: สโมสรฟุตบอลอุบล ยูเอ็มที ยูไนเต็ด ในฤดูกาล 2561

text: ฤดูกาล 2561 เป็นฤดูกาลที่ 2 ของ อุบล ยูเอ็มที ยูไนเต็ด ใน ไทยลีก ลีกอันดับหนึ่งของประเทศไทยนับตั้งแต่การเลื่อนชั้นในปี พ.ศ. 2560.


title: เรื่อง ลับ หลัง

text: เรื่อง ลับ หลัง () เป็นละครโทรทัศน์ประเภทละครชุด ผลิตโดย บริษัท บรอดคาซท์ ไทย เทเลวิชั่น จำกัด อำนวยการผลิตโดย อรุโณชา ภาณุพันธุ์ โดยนำเสนอตีแผ่เบื้องหลังทุกแง่มุมที่คุณอาจไม่เคยรู้ของวงการบันเทิง ออกอากาศทางช่อง 3 เอสดี ทุกวันอาทิตย์ เวลา 20:30 – 21:30 น. เริ่มตอนแรกวันที่ 11 มีนาคม พ.ศ. 2561


title: เรื่อง ลับ หลัง

text: เบื้องหน้าคือความสดใสในฐานะกลุ่มซุปตาร์วัยทีนสุดฮอต แต่เบื้องหลังของเหล่านักแสดงวัยรุ่นของซีรีส์ชื่อดัง อย่าง The A List กลับมีความลับดำมืดซ่อนอยู่ เมื่อพวกเขาตกเป็นผู้ต้องสงสัยที่ทำให้ “เรน” เพื่อนนักแสดงของเรื่องเดียวกันฆ่าตัวตาย โดยอยู่ๆพวกเขาก็ได้รับข้อความจากคนที่แอบอ้างว่าเป็น “เรน” ที่ตายไปแล้ว ส่งข้อความมาขู่ว่า “ถ้าไม่อยากถูกเปิดเผยความลับ ให้ออกมาบอกถึงสาเหตุการตายที่แท้จริงของเรน” ความกังวลว่าความลับของตนจะถูกเปิดเผยเริ่มก่อตัว ความวุ่นวายในกองถ่ายเริ่มเกิดขึ้น ถี่ขึ้น รุนแรงขึ้น และฉาวโฉ่ขึ้นทุกขณะ ความบาดหมางในหมู่นักแสดงเริ่มปะทุและจวนเจียนจะแตกสลาย เช่นเดียวกับความสงสัยว่าใครกันแน่ที่แอบอ้างเป็นเรน และมีเหตุผลอะไรที่ต้องทำเช่นนั้น หรือว่าแท้จริงแล้ว การตายของเรนไม่ได้เกิดจากการฆ่าตัวตาย แต่มีคนจงใจให้เธอตาย !


title: เรื่อง ลับ หลัง

text: นักแสดงหลัก


title: เรื่อง ลับ หลัง

text: นักแสดงสมทบ


title: คูร์ท เมเยอร์

text: คูร์ท เมเยอร์(23 ธันวามคม ค.ศ. 1910 – 23 ค.ศ. 1961) เป็นสมาชิกระดับชั้นสูงในหน่วยวัฟเฟิน-เอ็สเอ็สแห่งนาซีเยอรมนี ผู้บัญชาการของกองพลเอ็สเอ็ส ฮิตเลอร์ยูเกินด์ในช่วงสงครามโลกครั้งที่สอง เขาได้เข้าร่วมรบในยุทธการที่ฝรั่งเศส ปฏิบัติการบาร์บารอสซาและยุทธการที่นอร์ม็องดี อื่นๆอีกมากมาย และได้รับการปูนบำเหน็จด้วยเหรียญกางเขนเหล็กกางเขนอัศวินประดับด้วยใบโอ๊คและดาบ


title: คูร์ท เมเยอร์

text: เมเยอร์ได้ถูกตั้งข้อกล่าวหาสำหรับบทบาทของเขาในการสังหารหมู่ที่อาร์เดน แอบบีย์(Ardenne Abbey massacre) การสังหารหมู่เชลยศึกทหารชาวแคนนาดาในนอร์ม็องดี เขาถูกตัดสินโทษประหารชีวิต ต่อมาก็ได้เปลี่ยนการตัดสินโทษเป็นจำคุกในเรือนจำ เมเยอร์เป็นหนึ่งในอาชญากรสงครามคนสุดท้ายที่ได้รับการปล่อยตัวจากเรือนจำ


title: คูร์ท เมเยอร์

text: ภายหลังจากที่เขาได้ออกจากคุก เมเยอร์ได้กลายเป็นนักเคลื่อนไหวใน HIAG กลุ่มจัดตั้งล็อบบี้โดยเหล่าอดีตสมาชิกระดับชั้นสูงของหน่วยวัฟเฟิน-เอ็สเอ็ส เขาได้รับการบรรยายโดยนักประวัติศาสตร์ว่าเป็นผู้นำของหน่วยวัฟเฟิน-เอ็สเอ็สและเป็นโฆษกของกลุ่ม HIAG ที่มีประสิทธิภาพมากที่สุด ภาพลักษณ์ส่วนใหญ่ของวัฟเฟิน-เอ็สเอ็สที่ไม่สนใจการเมือง กล้าหาญชาญชัยเยี่ยงนักรบ ผู้ที่ไม่มีส่วนเกี่ยวข้องในอาชญากรรมของระบอบนาซี


title: รายการประกวดความงาม

text: เป็นรายการประกวดความงามนานาชาติจากทั่วโลก ประกวดความงามหรือประกวดความงามคือการแข่งขันที่มีประเพณีเน้นการตัดสินและการจัดอันดับคุณลักษณะทางกายภาพของผู้เข้าแข่งขัน, แม้ว่าการแข่งขันบางส่วนมีวิวัฒนาการไปยังรวมบุคลิกภาพ, สติปัญญา, ปัญญา, พรสวรรค์และคำตอบสำหรับคำถามของกรรมการเป็นเกณฑ์ตัดสิน คำนี้แทบจะหมายถึงเฉพาะการแข่งขันสำหรับผู้หญิงและเด็กหญิงเช่นงานประกวดความงามระดับนานาชาติของโกลบอลบิวตี้ส์ "แกรนด์สแลมออฟบิวตี้แพจเอ็นท" และบิ๊กโฟร์อินเตอร์เนชันแนลบิวตี้แพจเอ็นทเหตุการณ์ที่คล้ายกันสำหรับผู้ชายหรือเด็กผู้ชายมักจะถูกเรียกโดยชื่ออื่น ๆ และมีแนวโน้มที่จะมีการแข่งขันเพาะกาย


title: หมี่เยี่ย จอมนางเหนือมังกร

text: หมี่เยี่ย จอมนางเหนือมังกร (จีน: 羋月傳) () เป็นละครโทรทัศน์ที่กล่าวถึงประวัติของเซวียนไทเฮา นำแสดงโดย ซุน ลี่, หลิว เทา, หม่า ซู, ฟาง จงซิ่น ออกอากาศทางช่อง 3 แฟมิลี่


title: เซพพ์ ดีทริซ

text: โยเซฟ "เซพพ์" ดีทริซ (28 พฤษภาคม ค.ศ. 1892 – 21 เมษายน ค.ศ. 1966) เป็นเอ็สเอ็ส-โอเบิร์ช-กรุพเพินฟือเรอร์(พลเอก)ในหน่วยวัฟเฟิน-เอ็สเอ็ส กองกำลังติดอาวุธของหน่วยชุทซ์ชทัฟเฟิล (SS) ผู้บัญชาการของหน่วยไปยังถึงระดับกองทัพในช่วงสงครามโลกครั้งที่สอง ก่อนปี ค.ศ. 1929 เขาได้เป็นคนขับรถและบอดี้การ์ดของอดอล์ฟ ฮิตเลอร์แต่ได้รับการส่งเสริมอย่างรวดเร็วภายหลังจากได้เข้ามีส่วนร่วมในวิสามัญฆาตกรรมประหารชีวิตต่อฝ่ายตรงข้ามทางการเมืองในช่วงการกวาดล้าง ปี ค.ศ. 1934 ที่เป็นที่รู้จักกันคือ คืนมีดยาว ต่อมาเขาได้บัญชาการในกองทัพพันเซอร์ที่ 6 ในช่วงยุทธการตอกลิ่ม ดีทริซไม่ได้เข้าศึกษาเป็นเจ้าหน้าที่เสนาธิการทหารอย่างเป็นทางการ ดีทริซ พร้อมกับพอล เฮาเซอร์ เป็นเจ้าหน้าที่ทหารระดับยศสูงในหน่วยวัฟเฟิน-เอ็สเอ็ส ภายหลังสงคราม เขาได้ถูกคุมขังโดยสหรัฐอเมริกาในฐานะอาชญากรสงครามและต่อมาได้ตกเป็นผู้ต้องหาที่มีส่วนเกี่ยวข้องกับการกวาดล้าง ปี ค.ศ. 1934 โดยเยอรมนีตะวันตก


title: ปริยังกา โยชิกาวะ

text: ปริยังกา โยชิกาวะ หรือ ปูริอังกา โยชิกาวะ (; 20 มกราคม ค.ศ. 1994) เป็นผู้เข้าประกวดและได้รับตำแหน่งมิสเวิลด์เจแพน 2016 ทั้งเป็นสุภาพสตรีลูกครึ่งหรือที่เรียกในสังคมญี่ปุ่นว่าฮาฟุ ( ) คนที่สองต่อจากเอเรียนา มิยาโมโตะ มิสยูนิเวิร์สเจแพน 2015 นอกจากนี้ยังมีผู้เข้าประกวดลูกครึ่งที่ครองตำแหน่งชนะเลิศต่อจากเอเรียนา ได้แก่ยูซูเกะ ฟูจิตะ (มิสเตอร์กลอบอลเจแพน 2016) และยูกิ ซาโตะ (มิสเตอร์เวิลด์เจแพน 2016)


title: ปริยังกา โยชิกาวะ

text: ปริยังกามีมารดาเป็นชาวญี่ปุ่น ส่วนบิดาเป็นชาวอินเดียเชื้อสายเบงกาลี เธอเป็นเหลนของประฟุลละจันทระ โฆษ () มุขยมนตรีคนแรกของรัฐเบงกอลตะวันตก


title: ปริยังกา โยชิกาวะ

text: ปริยังกาเกิดที่โตเกียว ประเทศญี่ปุ่น ครั้นเมื่ออายุได้หกขวบจึงย้ายไปที่แซคราเมนโต รัฐแคลิฟอร์เนีย สหรัฐ จนอายุเก้าขวบได้ย้ายไปอยู่เมืองโกลกาตา ประเทศอินเดียเป็นเวลาหนึ่งปีก่อนย้ายกลับญี่ปุ่น ณ ที่นั่น เธอมักถูกล้อเลียนอยู่เป็นนิจเพราะเป็นลูกผสม เธอสามารถพูดภาษาญี่ปุ่น, อังกฤษ และเบงกาลี ก่อนการประกวดมิสเวิลด์เจแพน เธอทำงานเป็นล่าม, เป็นนักศิลปะบำบัด และมีใบอนุญาตให้ฝึกช้าง


title: ปริยังกา โยชิกาวะ

text: ปริยังกาได้รับตำแหน่งเป็นมิสเวิลด์เจแพน 2016 เมื่อวันที่ 6 กันยายน 2016 และเป็นผู้เข้าชิงมงกุฎมิสเวิลด์ 2016ในเดือนธันวาคมปีเดียวกัน ณ สหรัฐ แต่ตกรอบ 20 คนสุดท้าย


title: สมาคมเฮลิคอปเตอร์นานาชาติ

text: สมาคมเฮลิคอปเตอร์นานาชาติ (; HAI) คือสมาคมการค้าที่เชี่ยวชาญและไม่แสวงหากำไร องค์การนี้มีสมาชิกทั้งหมดมากกว่า 2,500 คนโดยมาจาก 68 ประเทศ


title: สมาคมเฮลิคอปเตอร์นานาชาติ

text: สมาคมก่อตั้งขึ้นมาในปี พ.ศ. 2491 โดยที่ให้การช่วยเหลือสมาชิกในเรื่องอุตสาหกรรมเฮลิคอปเตอร์โดยตรง เช่น ความก้าวหน้า, การดำเนินการ ด้วยการจัดหาโปรแกรมที่ช่วยเพิ่มความปลอดภัยส่งเสริมความเป็นมืออาชีพและส่งเสริมการมีส่วนร่วมที่ไม่เหมือนใครของเฮลิคอปเตอร์สู่สังคมตามพันธกิจของสมาคม ทุกๆปีสมาคมจะจัดนิทรรศการที่ชื่อว่า เฮลิ-เอ็กโป (Heli-Expo) ขึ้นมา ในปี พ.ศ. 2556 มีผู้เข้าชมทั้งหมด 20,393 คน และยังมีคนจัดบูธทั้งหมด 730 คน


title: โมเอะไม่เคยตาย

text: โมเอะไม่เคยตาย () เป็นภาพยนตร์แนวตลกจากประเทศญี่ปุ่น กำกับโดย Daigo Matsui ภาพยนตร์เล่าวิจารณ์เรื่องเพศในญี่ปุ่นผ่านเรื่องราวของหญิงสาวคนหนึ่ง


title: สิบตรี

text: สิบตรี (ย่อ ส.ต.) หมายถึง ชั้นยศทางทหารบก เมื่อจบการศึกษาตามหลักสูตรทางกองทัพบกกำหนด แตกต่างจากเหล่าทัพ ทัพเรือ ทัพอากาศ จะมีเครื่องหมายยศ(บัง)ไม่เหมือนกันสิบตรีกองประจำการ หมายถึง พลทหารที่ได้รับการแต่งตั้งให้เป็นพิเศษ จากผู้บังคับบัญชากองฯ พร้อมรับเครื่องหมายบังยศสิบตรี ดูแลผู้ช่วยครูฝึกและดูแลพลทหารรุ่นน้องที่เข้ารับราชการใหม่ มีชั้นยศสูงขึ้นพร้อมได้รับการปรับชั้นเงินเดือนใน ระดับ พ.2 ตามห้วงปีงบประมาณของหน่วยต้นสังกัด จะทำการคัดเลือกจากกำลังพลประเภทนี้


title: สิบตรี

text: ทหารกองหนุนเป็นนายทหารประทวน


title: เพาล์ เฮาส์เซอร์

text: เพาล์ เฮาเซอร์(7 ตุลาคม ค.ศ. 1880 – 21 ธันวาคม ค.ศ. 1972) เป็นผู้บัญชาการระดับยศสูงในหน่วยวัฟเฟิน-เอ็สเอ็สแห่งนาซีเยอรมนี ผู้มีบทบาทสำคัญในช่วงหลังสงครามในความพยายามของเหล่าอดีตสมาชิกของหน่วยวัฟเฟิน-เอ็สเอ็สเพื่อฟื้นฟูประวัติศาสตร์และกฎหมาย


title: เพาล์ เฮาส์เซอร์

text: เฮาเซอร์ได้ทำหน้าที่เป็นเจ้าหน้าที่นายทหารในกองทัพปรัสเซียในช่วงสงครามโลกครั้งที่หนึ่งและได้รับตำแหน่งยศเป็นนายพลในไรชส์เฮร์ในช่วงระหว่างสงคราม ภายหลังจากปลดเกษียณ เขาได้เข้าร่วมหน่วยเอ็สเอ็สแห่งนาซีเยอรมนีและได้สร้างประโยชน์ในการจัดตั้งหน่วยวัฟเฟิน-เอ็สเอ็ส ในช่วงสงครามโลกครั้งที่สอง เขาได้ก้าวถึงระดับผู้บัญชาการกองทัพกลุ่ม เขาได้นำทหารหน่วยวัฟเฟิน-เอ็สเอ็สในยุทธการที่คาร์คอฟครั้งที่ 3, ยุทธการที่คูสค์ และการทัพนอร์ม็องดี เฮาเซอร์เป็นเจ้าหน้าที่ระดับสูงในหน่วยวัฟเฟิน-เอ็สเอ็สพร้อมกับเซพพ์ ดีทริซ ซึ่งไม่เหมือนกับดีทริซ เฮาเซอร์นั้นเป็นเจ้าหน้าที่นายทหารระดับมืออาชีพก่อนที่จะเข้าร่วมหน่วยวัฟเฟิน-เอ็สเอ็ส


title: เพาล์ เฮาส์เซอร์

text: หลังสงคราม เฮาเซอร์ได้กลายเป็นสมาชิกร่วมก่อตั้งและเป็นโฆษกคนแรกของกลุ่ม HIAG กลุ่มล็อบบี้และองค์กรทหารผ่านศึกที่ได้รับการตรวจสอบใหม่ ก่อตั้งโดยเหล่าอดีตเจ้าหน้าที่ระดับสูงในหน่วยวัฟเฟิน-เอ็สเอ็สในเยอรมนีตะวันตกในปี ค.ศ. 1951 ได้รณนงค์เพื่อฟื้นฟูสิทธทางกฎหมายและเศรษฐกิจของหน่วยวัฟเฟิน-เอ็สเอ็สที่ได้ใช้โฆษณาชวนเชื่อการรณรงค์หลายอย่างเพื่อให้บรรลุเป้าหมาย


title: เพาล์ เฮาส์เซอร์

text: เฮาเซอร์ได้แต่งหนังสือสองเล่ม ซึ่งได้รับการตีพิมพ์โดยสำนักพิมพ์ฝ่ายขวา ได้โต้แย้งกับบทบาททางทหารได้อย่างหมดจดของหน่วยวัฟเฟิน-เอ็สเอ็ส และลงความเห็นว่าทหารของตนนั้นเป็น"ทหารเหมือนคนอื่น" ตามชื่อหนังสือเล่มที่สอง ภายใต้การนำของเฮาเซอร์ กลุ่ม HIAG ได้เปลี่ยนภาพลักษณ์ของหน่วยวัฟเฟิน-เอ็สเอ็สให้ถูกเรียกว่าเป็นกองกำลังรวมของยุโรปที่ได้สู้รบอย่างมีคุณธรรมและไม่ได้มีส่วนร่วมในอาชญากรรมสงครามหรือความโหดร้ายของนาซี ความคิดเหล่านี้ได้รับการปฏิเสธโดยนักประวัติศาสตร์


title: ถนนพิชัย

text: ถนนพิชัย () เป็นถนนในแขวงดุสิตและแขวงถนนนครไชยศรี เขตดุสิต กรุงเทพมหานคร เป็นถนนสายสั้น ๆ ที่ตัดเป็นเส้นตรง เริ่มต้นจากถนนราชวิถี บริเวณหน้าประตูประสาทเทวฤทธิ์ อันเป็นประตูหนึ่งของอาคารรัฐสภา จากนั้นทอดผ่านถนนสุโขทัยที่แยกขัตติยานี ผ่านบริเวณหน้าที่ทำการพรรคชาติไทยพัฒนา แล้วจึงข้ามคลองสามเสนที่สะพานเทพหัสดิน จากนั้นตัดกับถนนนครไชยศรีที่สี่แยกพิชัย และไปสิ้นสุดที่สามแยกพิชัยซึ่งตัดกับถนนอำนวยสงคราม


title: ถนนพิชัย

text: ถนนพิชัย เดิมมีชื่อว่า "ถนนพุดตาน" อันเป็นชื่อของเครื่องลายครามจีนที่มีลายดอกพุดตานหรือดอกโบตั๋น เป็นถนนที่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เหมือนเช่นถนนสายอื่นที่รอบล้อมเขตพระราชฐาน เนื่องจากความนิยมในเครื่องลายครามจีนกำลังเป็นที่เฟื่องฟูในขณะนั้น โดยแบ่งออกเป็น "ถนนพุดตานใน" จากบริเวณสนามหญ้าหน้าพระที่นั่งอภิเศกดุสิต ไปออกประตูกิเลน (ประตูประสาทเทวฤทธิ์ ในปัจจุบัน) และ "ถนนพุดตานเหนือ" จากคลองสามเสนทางด้านเหนือของพระราชวังดุสิต ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ได้มีประกาศของกระทรวงนครบาล โดยเจ้าพระยายมราช (ปั้น สุขุม) เป็นเสนาบดี ลงวันที่ ๑๖ กุมภาพันธ์ ๒๔๖๒ ให้เปลี่ยนชื่อถนนรอบเขตพระราชฐานที่ได้ชื่อตามเครื่องลายครามจีน ๑๕ สาย ถนนพุดตานก็เป็นหนึ่งในนั้น โดยชื่อ "พิชัย" นั้นตั้งขึ้นเพื่อเป็นเกียรติแก่พระเจ้าบรมวงศ์เธอ พระองค์เจ้าเพ็ญพัฒนพงศ์ กรมหมื่นพิไชยมหินทโรดม องค์ผู้ทรงปรีชาในเรื่องดนตรีไทย และเป็นผู้ประพันธ์เพลง "ลาวดวงเดือน" โดยในระยะแรกถนนพิชัยสะกดว่า "พิไชย" และได้เปลี่ยนมาเป็น "พิชัย" เช่นในปัจจุบันในระยะต่อมา


title: พระเจ้าสีหสุระแห่งอังวะ

text: พระเจ้าสีหสุระแห่งอังวะ (, ; หรือ มหาสีหสุระ; 1431–1480) พระมหากษัตริย์ลำดับที่ 11 แห่ง อาณาจักรอังวะ จาก ค.ศ. 1468 ถึง 1480 พระองค์ถูกสืบทอดราชบัลลังก์โดยพระราชโอรสของพระองค์ มังฆ้องที่ 2


title: พระเจ้าสีหสุระแห่งอังวะ

text: พระเจ้าสีหสุระประสูติเมื่อวันที่ 1 พฤษภาคม ค.ศ. 1431 ที่ เมืองแปร เป็นพระราชโอรสของ พระเจ้านรปติที่ 1 พระมหากษัตริย์ลำดับที่ 10 เมื่อครั้งยังเป็นอุปราชแห่งเมืองแปรและ พระนางอตุลสิริมหาราชเทวี ซึ่งเป็น ราชนิกุลอาณาจักรปีนยะ โดยพระองค์เป็นพระราชบุตรองค์ใหญ่จากทั้งหมด 8 พระองค์ของทั้งสองพระองค์


title: พระเจ้าสีหสุระแห่งอังวะ

text: พระเจ้าสีหสุระมีพระขนิษฐาร่วมพระราชมารดาทั้งหมด 5 พระองค์และพระราชอนุชาร่วมพระราชมารดาอีก 2 พระองค์คือ มังกะยอชวา และ ตะโดเมงสอ พระองค์ขณะพระชนมายุเพียง 10 พรรษาได้รับการสถาปนาเป็นรัชทายาทเมื่อพระราชบิดาขึ้นสืบราชบัลลังก์แห่งอังวะในเดือนมกราคม ค.ศ. 1442


title: พระเจ้าสีหสุระแห่งอังวะ

text: พระเจ้าสีหสุระขึ้นสืบราชบัลลังก์แห่งอังวะเมื่อวันที่ 24 กรกฎาคม ค.ศ. 1468 ภายหลังจากการสวรรคตของพระราชบิดาที่เมืองแปรโดยพระเจ้านรปติที่ 1 หลบหนีจากการลอบปลงพระชนม์โดยหนึ่งในพระราชโอรสของพระเจ้าสีหสุระเมื่อ 1 ปีก่อนหน้านั้น โดยพระราชโอรสองค์รองของพระเจ้าสีหสุระแทงพระอัยกาเพราะพระเจ้านรปติที่ 1 มิยินยอมให้เจ้าชายอภิเษกกับพระนัดดาผู้เป็นพระธิดาของเจ้าหญิงแห่ง สะกาย พระเชษฐภคินีองค์ใหญ่ของพระเจ้าสีหสุระ หลังครองราชย์พระเจ้าสีหสุระมิได้ลงโทษพระราชโอรสอีกทั้งยังอนุญาตให้เจ้าชายอภิเษกกับเจ้าหญิง นอกจากนี้พระองค์ได้สถาปนาพระราชโอรสองค์ใหญ่ขึ้นเป็นรัชทายาทซึ่งต่อมาคือ มังฆ้องที่ 2


title: พระเจ้าสีหสุระแห่งอังวะ

text: พระนางอตุลสิริตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่


title: พระเจ้าสีหสุระแห่งอังวะ

text: พระเจ้าสีหสุระสวรรคตเมื่อประมาณเดือนสิงหาคม ค.ศ. 1480 พระชนมายุเพียง 49 พรรษา


title: ซิ่งทะลุเพดานนรก

text: ซิ่งทะลุเพดานนรก () เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2007 กำกับโดย แอนดี้ เชิง นำแสดงโดย นาธาน ฟิลิปส์, นาเดีย บจอร์จิน, เอ็ดดี้ กริฟฟิน, แอนกัส แม๊คฟัดเย่น, เดนิส ลอว์ตัน, ทิม มาเธสัน


title: ซิ่งทะลุเพดานนรก

text: เรื่องราวของหนุ่มสาวนักซิ่งที่มารวมตัวกันบนท้องถนนอันเป็นสนามประลองความแรงเพื่อช่วงชิงเงินรางวัล 24 ล้านเหรียญ กับการแข่งขันที่ไร้กติกา และกฎหมายก็ไม่มีความสำคัญใดๆ


title: เจ้าหญิงอาเดรียน ดัชเชสแห่งเบลคิงแง

text: เจ้าหญิงอาเดรียน ดัชเชสแห่งเบลคิงแง (; 9 มีนาคม พ.ศ. 2561) เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน ทรงอยู่ในลำดับที่สิบของการสืบราชสันตติวงศ์สวีเดน


title: เจ้าหญิงอาเดรียน ดัชเชสแห่งเบลคิงแง

text: เจ้าหญิงอาเดรียนประสูติเมื่อวันที่ 9 มีนาคม พ.ศ. 2561 ณ โรงพยาบาลดันเดอรีด เทศบาลดันเดอรีด กรุงสต็อกโฮล์ม เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล หลังประสูติกาลได้มีการยิงสลุต 21 นัตเพื่อถวายพระพรเจ้านายประสูติใหม่ ณ สต็อกโฮล์ม, กอเทินแบร์ก, ฮาเนอซันด์, คาร์ลสครูนา และโบแดน ต่อมาสมเด็จพระราชาธิบดีคาร์ลที่ 16 กุสตาฟ พระอัยกาได้พระราชทานพระนามเมื่อวันที่ 12 มีนาคมปีเดียวกัน


title: เจ้าหญิงอาเดรียน ดัชเชสแห่งเบลคิงแง

text: เจ้าหญิงอาเดรียนทรงเข้าพิธีบัพติศมา ณ โบสถ์น้อยภายในพระราชวังสต็อกโฮล์มเมื่อวันที่ 12 มีนาคม 2561


title: FOOTBALL FOCUS ฟุตบอล โฟกัส

text:
FOOTBALL FOCUS ฟุตบอล โฟกัส () เป็นรายการโทรทัศน์ประเภทวาไรตี้กีฬาฟุตบอล เดิมทีออกอากาศครั้งแรกทุกวันจันทร์ - ศุกร์ เวลา 22.30 - 23.30 น. และปัจจุบันออกอากาศทุกวันจันทร์ - พฤหัสบดี เวลา 22.30 - 23.30 น. ทางช่อง 5 โดยออกอากาศครั้งแรกเมื่อวันจันทร์ที่ 7 สิงหาคม พ.ศ. 2560 ผลิตโดย "8 MEDIA PRODUCTION HOLDING CO.,LTD." และสามารถรับชมย้อนหลังได้ผ่านทางแอพพลิเคชัน AIS PLAY
เป็นการที่จะมานั่งพูดคุยถึงผลการแข่งขันฟุตบอลในแต่ละลีกหรือเกมระดับทีมชาติไปกับเหล่ากูรูในแวดวงฟุตบอลที่จะมาทำหน้าที่กันทุกสัปดาห์ อาทิ


title: FOOTBALL FOCUS ฟุตบอล โฟกัส

text: เป็นการพบปะพูดคุยและได้ร่วมทำกิจกรรมต่างๆ ที่น่าสนใจไปกับเหล่านักเตะระดับโลกในตำนานที่เหล่าแฟนบอลและแฟนรายการชื่นชอบและคลั่งไคล้ อาทิ Winfried Schäfer, Peter Reid, John Barnes, Paul Parker, Quinton Fortune, Mikael Silvestre, Danny Murphy, Steve McManaman, Dietmar Hamann, Ian Rush ฯลฯ


title: FOOTBALL FOCUS ฟุตบอล โฟกัส

text: เป็นการนำเสนอผลงานของแต่ละทีมจาก 4 ลีกดังยุโรป (พรีเมียร์ลีก อังกฤษ , ลา ลีกา สเปน , บุนเดสลีกา เยอรมัน และ กัลโช่ เซเรีย อา อิตาลี) มานำเสนอในรูปแบบกราฟฟิกตารางสี่เหลี่ยม 9 ช่องเพื่อให้แฟนบอลได้มีโอกาสตัดสินใจที่จะเลือกเชียร์


title: FOOTBALL FOCUS ฟุตบอล โฟกัส

text: เป็นการนำเหล่าดาราเซเลบริตี้หรือนักกีฬาทั่วฟ้าเมืองไทยมาแข่งขันเกมต่างๆ ตลอด 5 วันในแต่ละสัปดาห์


title: รายชื่อตอนในเกมกลคนอัจฉริยะ (อะนิเมะ)

text: รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ ดูเอลมอนสเตอร์ ซีรีส์จากยูกิโอ ซึ่งได้ออกอากาศตั้งแต่วันที่ 18 เมษายน ค.ศ. 2000 จนถึงวันที่ 29 กันยายน ค.ศ. 2004 โดยแบ่งออกเป็น 5 ซีซัน


title: รายชื่อตอนในเกมกลคนอัจฉริยะ (อะนิเมะ)

text:
Yu-Gi-Oh!
Yu-Gi-Oh! Duel Monsters
Yu-Gi-Oh!
Yu-Gi-Oh! Duel Monsters


title: ทอนย่า บ้าให้โลกคลั่ง

text: ทอนย่า บ้าให้โลกคลั่ง เป็นภาพยนตร์ดราม่าชีวประวัติจากประเทศสหรัฐอเมริกา ออกฉายเมื่อ พ.ศ. 2560 กำกับโดย Craig Gillespie เขียนบทโดย Steven Rogers เล่าเรื่องของนักกีฬาฟิเกอร์สเกต Tonyha Harding


title: ทอนย่า บ้าให้โลกคลั่ง

text: Allison Janney ได้รับรางวัลออสการ์ครั้งที่ 90 สาขานักแสดงสมทบหญิงยอดเยี่ยม จากภาพยนตร์เรื่องนี้


title: เมืองเก่ากุมภวาปี

text:
เมืองเก่ากุมภวาปี ตั้งที่บ้านน้ำฆ้อง เป็นส่วนหนึ่งของอำเภอกุมภวาปีและเทศบาลตำบลพันดอน
ในปี พ.ศ. 2440 รัชการที่ 5 โปรดเกล้าฯให้กระทรวงมหาดไทย รวมเมืองกุมภวาปี หนองหาน หนองบัวลำภู และบ้านหมากแข้ง ตั้งขึ้นเป็นจังหวัดอุดรธานี เมืองกุมภวาปี จึงมีฐานะเป็นอำเภอ ขึ้นตรงต่อจังหวัดอุดรธานี โดยมีที่ว่าการอำเภอกุมภวาปี ตั้งอยู่ที่บริเวณโรงเรียนชุมชนบ้านน้ำฆ้อง(โรงเรียนอนุบาลกุมภวาปีปัจจุบัน) ตำบลพันดอน ปัจจุบันชาวบ้านนิยมเรียกว่า เมืองเก่า และมีพระประสิทธิสรรพกร(บุปผา สีหะไตร) เป็นนายอำเภอคนแรก แบ่งการปกครองออกเป็น 5 ตำบลใหญ่ คือ ตำบลปะโค ตำบลพันดอน ตำบลอุ่มจาน ตำบลตูมใต้ และตำบลแชแล


title: เมืองเก่ากุมภวาปี

text: ต่อมาระหว่าง พ.ศ. 2468-2472 ร.อ.อ.หลวงนิคมพรรณาเขต (เขียน สีหะอำไพ) นายอำเภอคนที่ 9 ได้ย้ายที่ว่าการอำเภอกุมภวาปีจากบ้านน้ำฆ้อง มาตั้งที่บ้านดงเมือง หรือที่ชาวบ้านเรียกว่า “เมืองใหม่” ตำบลตูมใต้ (ตำบลกุมภวาปี ในบัจจุบัน) โดยมีเหตุผล 4 ประการคือ


title: เมงสีตูแห่งตองอู

text: เมงสีตูแห่งตองอู (, ; สิ้นพระชนม์ ค.ศ. 1485) อุปราชแห่งเมืองตองอูจาก ค.ศ. 1481 ถึง 1485 พระองค์ขึ้นเป็นอุปราชแห่งเมืองตองอูหลังจากที่พระบิดาคือ สีตูจอทินแห่งตองอู สิ้นพระชนม์ในการรบเมื่อ ค.ศ. 1481 พระองค์ถูกสังหารโดยพระนัดดา เมงจีโย เนื่องมาจากองค์อุปราชปฏิเสธที่จะให้พระนัดดาอภิเษกกับพระธิดาของพระองค์


title: เมงสีตูแห่งตองอู

text: พระองค์เป็นพระนัดดา (หลานตา) ของ มังรายกะยอชวา อุปราชแห่งอังวะ


title: ตำบลพันดอน

text:
ตำบลพันดอนเป็นตำบลในอำเภอกุมภวาปี จังหวัดอุดรธานี
ตำบลพันดอนเป็นตำบลที่ขนาดใหญ่ในอดีต ที่ทำการอำเภอตั้งอยู่ในเขตตำบลพันดอน และ ตำบลพันดอน ได้แบ่งแยกออกเป็น ตำบลผาสุก ตำบลเสอเพลอ


title: ตำบลพันดอน

text:
สภาพพื้นที่ทั่วไปของตำบลพันดอนเป็นที่ราบลุ่มซึ่งเป็น ส่วนมากอยู่ทางด้านตะวันออกเหมาะแก่การทำนา มีลำห้วยสำคัญไหลผ่าน 2 สาย คือ ลำห้วยน้ำฆ้อง และลำห้วยกงพาน ทางด้านตะวันตกของตำบลเป็นที่ราบสูง
ตำบลพันดอนแบ่งออกเป็น 20 หมู่บ้าน แบ่งเขตการปกครอง 2 เทศบาล ดังนี้


title: ตำบลพันดอน

text: พื้นที่ตำบลพันดอนอยู่ในความดูแลขององค์กรปกครองส่วนท้องถิ่น 2 แห่ง ได้แก่


title: ตำบลพันดอน

text: พื้นที่ตำบลพันดอนในเขตเทศบาลตำบลพันดอนมีประชากร 5,668 คน และมีบ้าน 2,486 หลังคาเรือน ส่วนพื้นที่ในเขตเทศบาลตำบลกงพานพันดอนมีประชากร 11,742 คน และมีบ้าน 3,169 หลังคาเรือน รวมทั้งตำบลมีประชากร 17,410 คน และมีบ้าน 5,655 หลังคาเรือน


title: การทัพบอลข่าน (สงครามโลกครั้งที่สอง)

text: การทัพบอลข่านในสงครามโลกครั้งที่สองได้เริ่มต้นด้วยอิตาลีบุกครองกรีซ เมื่อวันที่ 28 ตุลาคม ค.ศ. 1941 ในช่วงต้นเดือนของปี ค.ศ. 1941 การรุกของอิตาลีถูกสกัดกั้นและโจมตีตอบโต้กลับของกรีซถูกผลักดันเข้าสู่อัลแบเนีย เยอรมนีได้หาทาง,โดยการพัฒนากองกำลังไปยังโรมาเนียและบัลแกเรียเพื่อช่วยเหลืออิตาลีโดยโจมตีกรีซจากทางตะวันออก ในขณะที่กองกำลังภาคพื้นดินและเครื่องบินของอังกฤษได้เข้ามาสมทบป้องกันกรีซ การรัฐประหารในยูโกสลาเวีย เมื่อวันที่ 27 มีนาคม ทำให้ฮิตเลอร์ต้องออกคำสั่งให้ทำการพิชิตยึดครองประเทศนั้น


title: การทัพบอลข่าน (สงครามโลกครั้งที่สอง)

text: การบุกครองยูโกสลาเวียโดยเยอรมนีและอิตาลีได้เริ่มต้นขึ้นเมื่อวันที่ 6 เมษายน พร้อมกับยุทธการที่กรีซครั้งใหม่ เมื่อวันที่ 11 เมษายน ฮังการีได้เข้าร่วมบุกครอง เมื่อวันที่ 17 เมษายน ยูโกสลาเวียได้ลงนามสงบศึกและเมื่อวันที่ 30 เมษายน แผ่นดินใหญ่ทั้งหมดของกรีซได้อยู่ภายใต้การควบคุมของเยอรมันหรืออิตาลี เมื่อวันที่ 20 พฤษภาคม เยอรมันได้บุกครองเกาะครีตจากทางอากาศและเมื่อวันที่ 1 มิถุนายน กองกำลังกรีซและอังกฤษที่เหลือทั้งหมดอยู่บนเกาะนั้นได้ยอมจำนน แม้ว่าจะไม่ได้มีส่วนร่วมในการโจมตีในเดือนเมษายน บัลแกเรียได้ครอบครองส่วนหนึ่งของยูโกสลาเวียและกรีซ หลังจากนั้นไม่นานสำหรับส่วนที่เหลือของสงครามในคาบสมุทรบอลข่าน


title: จอห์น ซัลลิแวน

text: จอห์น โจเซฟ ซัลลิแวน (เกิด 20 พฤศจิกายน 2502) เป็นนักกฎหมาย และเจ้าพนักงานรัฐบาลกลางชาวอเมริกัน ผู้ดำรงตำแหน่ง รัฐมนตรีช่วยว่าการกระทรวงการต่างประเทศ คนที่ 19 และ รัฐมนตรีช่วยว่าการกระทรวงการต่างประเทศ ด้านการจัดการทรัพยากร คนที่ 4 ซึ่งเป็นคนปัจจุบัน


title: จอห์น ซัลลิแวน

text: ก่อนหน้านั้นทำหน้าที่รักษาการรัฐมนตรีว่าการกระทรวงการต่างประเทศตั้งแต่วันที่ 13 มีนาคม 2018 (โดยพฤตินัย) และอย่างเป็นทางการในวันที่ 1 เมษายน 2018 - 27 เมษายน 2018 หลังประธานาธิบดี โดนัลด์ ทรัมป์ ไล่นายเร็กส์ ทิลเลอร์สัน ออก


title: จอห์น ซัลลิแวน

text: ซัลลิแวน เกิดและเติบโตที่ บอสตัน, รัฐแมสซาซูเซตส์ จบการศึกษาระดับชั้นมัธยมจากโรงเรียนมัธยมซาเวเรี่ยน เมื่อ พ.ศ. 2520 ได้รับปริญญาศิลปศาสตร์ด้านประวัติศาสตร์และรัฐศาสตร์ จากมหาวิทยาลัยบราวน์ ในปี พ.ศ.2524 และปริญญาเอกด้านกฎหมายจากมหาวิทยาลัยโคลัมเบีย พ.ศ.2529 จากนั้นทำหน้าที่บรรณาธิการวิชาการ ในหนังสือ ""Columbia Law Review"" เขาเคยเป็นเสมียนประจำตัวผู้พิพากษา จอห์น ไมเนอร์ วิซดอม อดีตผู้พิพากษาศาลอุทธรณ์สหรัฐเขตที่ 5 และ เดวิด เซาเทอร์ อดีตผู้พิพากษาศาลฎีกาสหรัฐมาก่อน


title: จอห์น ซัลลิแวน

text: เขาและภรรยา, เกรซ โรดิเกรซ มีบุตรด้วยกัน 3 คนและอาศัยอยู่ที่รัฐแมรี่แลนด์ ซัลลิแวน เป็นหลานชายของเอกอัครราชทูตสหรัฐประจำสาธารณรัฐอิสลามอิหร่าน คนสุดท้าย วิลเลี่ยม เอช. ซัลลิแวน


title: จอห์น ซัลลิแวน

text: ตั้งแต่ปี พ.ศ.2546 ถึง พ.ศ. 2551 ซัลลิแวน เป็นผู้สนับสนุนโครงการหาเสียงของ ชัค ฟอร์ด (ลงชิงตำแหน่งสมาชิกสภาผู้แทนราษฎรรัฐแมรี่แลนด์ เขตที่8) และ แจ็ค ไรอัน (ลงชิงตำแหน่งวุฒิสมาชิกจาก รัฐอิลลินอยด์)


title: จอห์น ซัลลิแวน

text: ซัลลิแวน สาบานตนเข้ารับตำแหน่งรัฐมนตรีช่วยฯ ซึ่ง ผู้พิพากษาศาลฎีกาสหรัฐ จอห์น โรเบิร์ต ประกอบพิธีให้ ประธานาธิบดี โดนัลด์ ทรัมป์ ได้เสนอชื่อของเขาให้เข้าดำรงตำแหน่ง รัฐมนตรีช่วยว่าการกระทรวงการต่างประเทศ และ รัฐมนตรีช่วยว่าการกระทรวงการต่างประเทศ ด้านการจัดการทรัพยากร เมื่อวันที่ 11 เมษายน พ.ศ.2560


title: จอห์น ซัลลิแวน

text: และได้รับการรับรองจากวุฒิสภาสหรัฐด้วยคะแนนเสียง 94-6 เมื่อวันที่ 24 พฤษภาคม 2560 ที่ผ่านมา


title: การทัพบอลข่าน (สงครามโลกครั้งที่หนึ่ง)

text: การทัพบอลข่านหรือเขตสงครามบอลข่านในสงครามโลกครั้งที่หนึ่งเป็นการสู้รบระหว่างฝ่ายมหาอำนาจกลาง ประกอบด้วยออสเตรีย-ฮังการี บัลแกเรีย เยอรมนี และจักรวรรดิออตโตมันบนฝ่ายหนึ่ง และฝ่ายสัมพันธมิตรประกอบด้วยฝรั่งเศส มอนเตเนโกร รัสเซีย เซอร์เบีย และสหราชอาณาณาจักร (และต่อมาโรมาเนียและกรีซที่อยู่ข้างฝ่ายสัมพันธมิตร) บนอีกฝ่ายหนึ่ง


title: จอห์น คิว ตัดเส้นตายนาทีมรณะ

text: จอห์น คิว ตัดเส้นตายนาทีมรณะ () เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2002 กำกับโดย แอนดี้ เชิง นำแสดงโดย เดนเซล วอชิงตัน, โรเบิร์ต ดูวัล, เจมส์ วู้ดส์, แอนน์ เฮช, คิมเบอร์ลี เอลิซ, เรย์ เลออตต้า


title: จอห์น คิว ตัดเส้นตายนาทีมรณะ

text: จอห์น คิว อาร์ชิบอล์ด ชายธรรมดาคนหนึ่งที่ทำงานในโรงงาน เขามีครอบครัวที่น่ารัก เดนิส ภรรยา และไมเคิล ลูกชายที่เป็นเสมือนโลกทั้งหมดของเขาเมื่อไมเคิลตกอยู่ในอาการป่วยอย่างรุนแรง ต้องการผ่าตัดเปลี่ยนหัวใจอย่างเร่งด่วน ซึ่งจอห์น คิวไม่สามารถหาเงินได้อีกทั้งกรมธรรม์ประกันชีวิตของเขาก็ไม่ได้ครอบคลุม เขาจึงปฏิญาณว่าจะทำทุกอย่าง เพื่อช่วยให้ลูกชายของเขามีชีวิตอยู่รอด เมื่อเวลาและทางเลือกกำลังจะหมดไป การเดิมพันจึงกลายเป็นความหวังเดียวของเขา เขาจึงยึดห้องฉุกเฉินเป็นที่จับตัวประกันขณะที่จอห์น คิว อยู่กับตัวประกันที่ไม่รู้เรื่องอยู่ภายในห้องฉุกเฉิน ซึ่งหลายคนอยู่ในสภาพที่ต้องการรักษาพยาบาล เขาต้องเผชิญหน้ากับตำรวจนักเจรจาต่อรองตัวประกัน และหัวหน้าตำรวจเลือดร้อนซึ่งต้องการให้เรื่องราวจบลงโดยเร็ว


title: เดอะ ฟาบูลัส มูลาห์

text: แมรี ลิเลียน เอลลิสัน (Mary Lillian Ellison; 22 กรกฎาคม ค.ศ. 1923 – 2 พฤศจิกายน ค.ศ. 2007) เป็นนักมวยปล้ำอาชีพชาวอเมริกันซึ่งเป็นที่รู้จักกันดีในชื่อบนสังเวียนของเธอ เดอะ ฟาบูลัส มูลาห์ (The Fabulous Moolah) เธอเริ่มต้นอาชีพของเธอกับโปรโมเตอร์ Billy Wolfe และภรรยาของเขา, นักมวยปล้ำและครูฝึก Mildred Burke เช่นเดียวกับการทำงานร่วมกับนักมวยปล้ำอาชีพ "Nature Boy" Buddy Rogers เธอยังได้แชมป์ NWA World Women's Championship ในปี 1956 และเป็นผู้ครองแชมป์ที่โดดเด่นที่สุดของเป็นเวลา 28 ปี


title: เดอะ ฟาบูลัส มูลาห์

text: ในช่วงปี 1980 เธอได้เข้าร่วม World Wrestling Federation (WWF, WWE ในภายหลัง) ในส่วนเนื้อเรื่องกับ Rock 'n' Wrestling Connection เปิดศึกกับ Cyndi Lauper และ Wendi Richter, เธอยังได้แชมป์ WWF Women's Championship ในปี 1984 เธอถูกวางตลาดโดย WWF ในฐานะที่เป็นผู้ถือครองแชมป์ที่ยาวนานที่สุดโดยนักกีฬาใดๆ ในกีฬาอาชีพใดๆ Ellison ยังเป็นแชมป์หญิงคนแรกของ WWF และได้ครองตำแหน่งทั้งหมดสี่ครั้ง


title: เดอะ ฟาบูลัส มูลาห์

text: นอกจากนี้ Ellison ยังเป็นผู้ฝึกสอนและผู้สนับสนุนที่มีชื่อเสียงในการต่อสู้มวยปล้ำอาชีพของผู้หญิงอีกด้วย, แต่นักมวยปล้ำหญิงคนอื่น ๆ ได้กล่าวหาว่าเธอถูกแสวงประโยชน์ทางการเงินและทางเพศ ในช่วงปี 1990 เธอได้กลับไปหา WWF ในบทบาทตลกกับเพื่อนเก่าแก่ Mae Young Ellison เป็นผู้หญิงคนแรกที่ได้รับการแต่งตั้งให้เข้าสู่หอเกียรติยศ WWE Hall of Fame ในปี 1995 และกลายเป็นแชมป์ที่เก่าแก่ที่สุดในประวัติศาสตร์ของการต่อสู้มวยปล้ำอาชีพเมื่อเธอได้รับรางวัลแชมป์หญิง WWF ตอนอายุ 76 ปีในปี 1999 ในปี 2010 WWE ได้รับการยอมรับว่าเป็น 43 นักมวยปล้ำที่ดีที่สุดเท่าที่เคยมีมา


title: ชิว อวี๋ถิง

text: ชิว อวี๋ถิง () เป็นนักแสดงชาวจีนจากไต้หวัน มีผลงานแสดงในบทบาท นางปลาไน/ จิน โบตั๋น ตัวละครเอกในภาพยนตร์จีนชุด เปาบุ้นจิ้น (ตอน นางพญาเงือก) และอีกหลายตอน จนกระทั่งมีชื่อเสียงเป็นที่นิยมอย่างมาก ในหมู่ชาวไต้หวัน, ฮ่องกง, สาธารณรัฐประชาชนจีน รวมถึงประเทศไทย


title: อี ฮวี-แจ

text: อี ฮวี-แจ ( ) เป็นนักแสดงและผู้ดำเนินรายการชาวเกาหลีใต้ที่มีชื่อเสียงจากรายการ สปันจ์ ฉลาดสุดสุด และ เดอะ รีเทิร์น ออฟ ซูเปอร์แมน


title: เรสเซิลเมเนีย วีเมนส์ แบทเทิลรอยัล

text: เรสเซิลเมเนีย วีเมนส์ แบทเทิลรอยัล (WrestleMania Women's Battle Royal) หรือเดิม รางวัลอนุสรณ์สถานฟาบูลัส มูลาห์ (Fabulous Moolah Memorial Trophy) เป็นรางวัลมวยปล้ำอาชีพของWWEสำหรับผู้ชนะแบทเทิลรอยัลของผู้หญิงโดยจะจัดขึ้นครั้งแรกในเรสเซิลเมเนีย ครั้งที่ 34


title: เรสเซิลเมเนีย วีเมนส์ แบทเทิลรอยัล

text: ชื่อเดิมแมตช์การปล้ำนี้ได้เป็นเกียรติของ The Fabulous Moolah ตำนานนักมวยปล้ำหญิงที่ได้เข้าสู่หอเกียรติยศดับเบิลยูดับเบิลยูอี ก่อนถูกเปลี่ยนชื่อในเวลาต่อมา


title: เรสเซิลเมเนีย วีเมนส์ แบทเทิลรอยัล

text: ใน Raw วันที่ 12 มีนาคม 2018 WWE ได้ประกาศว่าจะมีแมตช์การปล้ำ Fabulous Moolah Memorial Battle Royal ครั้งแรกในประวัติศาสตร์ที่ WrestleMania 34 เพื่อเป็นเกียรติแก่ The Fabulous Moolah โดยจะมีสตาร์หญิงจาก RAW, SmackDown และ NXT ร่วมปล้ำในแมตช์นี้ หลังจากประกาศแมตช์ดังกล่าวขึ้นก็ได้รับเสียงวิพากย์วิจารณ์เชิงลบเป็นวงกว้าง อันเนื่องมาจากพฤติกรรมที่ไม่เหมาะสมของ Moolah เมื่อครั้งยังมีชีวิตอยู่ โดยเฉพาะอย่างยิ่งในช่วงปี 90 นั้น Moolah เคยถูกกล่าวหาว่าจัดตั้งโรงเรียนสอนมวยปล้ำหญิงล้วนเพื่อใช้เป็นธุรกิจบังหน้าสำหรับการค้าประเวณี และมีนักเรียนผิวสีบางคนถูกประพฤติปฏิบัติเยี่ยงทาสโดยถูกข่มขืนและมีการใช้ยาเสพติดเพื่อบังคับให้ค้าประเวณีอีกด้วย และที่ส่งผลกระทบมากกว่านั้นคือบริษัท Mars Wrigley Confectionery US ซึ่งเป็นบริษัทแม่ของขนมยี่ห้อดัง Snickers ซึ่งถือเป็นสปอนเซอร์ที่ให้การสนับสนุน WWE มาอย่างยาวนานได้ประกาศแสดงความผิดหวังต่อการยกย่อง Moolah ให้เป็นบุคคลสำคัญของ WWE และมีทีท่าว่าจะถอนทุนสนับสนุนออก ทำให้ WWE ต้องตัดสินใจเปลี่ยนชื่อแมตช์เป็น WrestleMania Women's Battle Royal


title: มหาราชวงศ์ ฉบับหอแก้ว

text: มหาราชวงศ์ ฉบับหอแก้ว (, "หมั่นนัน มะห่าหย่าซะหวิ่นด่อจี") เป็นหนังสือบันทึกเหตุการณ์ฉบับทางการเป็นฉบับแรกของราชวงศ์คองบอง ที่พระเจ้าจักกายแมงโปรดให้คณะกรรมการประวัติศาสตร์หลวงแห่งพม่าเรียบเรียงขึ้นระหว่าง ค.ศ. 1829 และ ค.ศ. 1832 โดยอาศัยเอกสารบันทึกเหตุการณ์ ประวัติศาสตร์ท้องถิ่นหลายฉบับ และจารึกที่รวบรวมได้ในรัชสมัยพระเจ้าปดุง ตลอดจนมหากาพย์พระราชประวัติหลายฉบับ แม้ผู้เรียบเรียงจะแย้งข้อมูลบางส่วนในมหาราชวงศ์ฉบับอูกะลา ซึ่งเป็นบันทึกเหตุการณ์ฉบับมาตรฐานของราชวงศ์ตองอู แต่ยังคงข้อมูลตามมหาราชวงศ์ฉบับนั้น


title: มหาราชวงศ์ ฉบับหอแก้ว

text: มหาราชวงศ์ฉบับนี้มีเนื้อหาครอบคลุมมาจนถึง ค.ศ. 1821 ไม่นานก่อนเกิดสงครามอังกฤษ-พม่าครั้งที่หนึ่ง (ค.ศ. 1824–1826) และไม่ได้ใช้แนวคิดทางประวัติศาสตร์แบบโลกวิสัย แต่อาศัยศาสนาสร้างความชอบธรรมให้กับสถาบันกษัตริย์ อย่างไรก็ตามการอ้างว่าสถาบันกษัตริย์พม่ามีต้นกำเนิดมาจากพระวงศ์ของพระโคตมพุทธเจ้าและพระเจ้ามหาสมมตแทนการอ้างตำนานก่อนพุทธศาสนา นับเป็นพัฒนาการสำคัญที่สุดที่สะท้อนในเอกสารฉบับนี้


title: มหาราชวงศ์ ฉบับหอแก้ว

text: มหาราชวงศ์ฉบับนี้เป็นเอกสารที่นักวิชาการยุโรปนิยมใช้อ้างอิงมากที่สุดในการเขียนประวัติศาสตร์พม่า และยังคงใช้เป็นบรรทัดฐานหลักในการศึกษาประวัติศาสตร์พม่า แม้แต่พระราชพงศาวดารพม่าพระนิพนธ์ของพระเจ้าบรมวงศ์เธอ กรมพระนราธิปประพันธ์พงศ์ ก็แปลมาจากมหาราชวงศ์ฉบับนี้


title: สงครามเกมคนอัจฉริยะ

text: สงครามเกมคนอัจฉริยะ () เป็นภาพยนตร์บันเทิงคดีวิทยาศาสตร์แนวแอกชันจากประเทศสหรัฐอเมริกา มีกำหนดออกฉาย พ.ศ. 2561 กำกับโดยสตีเวน สปีลเบิร์ก เขียนบทโดยแซก เพนน์ และ เออร์เนสต์ ไคลน์ ดัดแปลงจากนวนิยายเรื่อง "Ready Player One" เขียนโดย Cline ซึ่งออกตีพิมพ์เมื่อ พ.ศ. 2554


title: ไมก์ พอมเพโอ

text: ไมเคิล ริชาร์ด พอมเพโอ (; เกิด 30 ธันวาคม พ.ศ. 2506) เป็นนักการข่าวกรองและนักการเมืองชาวอเมริกัน ดำรงตำแหน่งรัฐมนตรีว่าการกระทรวงการต่างประเทศคนที่ 70 ของสหรัฐ ตั้งแต่วันที่ 27 เมษายน พ.ศ. 2561 หลังจากได้รับการเสนอชื่อโดยประธานาธิบดีดอนัลด์ ทรัมป์ ก่อนหน้านั้น พอมเพโอเคยดำรงตำแหน่งผู้อำนวยการสำนักข่าวกรองกลางคนที่ 6 และสมาชิกสภาผู้แทนราษฎรจากรัฐแคนซัส เขต 4 ตั้งแต่ปี พ.ศ. 2554 ถึง พ.ศ. 2560 ก่อนหน้านั้นเป็นสมาชิกกลุ่มการเมือง Tea Party Movement ซึ่งเป็นกลุ่มการเมืองในพรรคริพับลิกัน อีกทั้งเคยดำรงตำแหน่งผู้แทนพรรคริพับลิกันประจำรัฐแคนซัสในการประชุมพรรคแห่งชาติและผู้แทนกลุ่มอิตาลี-อเมริกันในรัฐสภาสหรัฐอีกด้วย


title: ไมก์ พอมเพโอ

text: เมื่อวันที่ 13 มีนาคม พ.ศ. 2561 ทรัมป์สนใจเสนอชื่อพอมเพโอให้ดำรงตำแหน่งรัฐมนตรีว่าการกระะทรวงการต่างประเทศสหรัฐ ถัดจากเร็กซ์ ทิลเลอร์สัน หากสมาชิกวุฒิสภาสหรัฐอเมริกาได้ลงมติรับรองการเข้าดำรงตำแหน่งแล้ว พอมเพโอจะถือเป็นรัฐมนตรีต่างประเทศคนที่ 70 นับตั้งแต่ตรารัฐบัญญัติจัดตั้งกระทรวงตั้งแต่ปี พ.ศ. 2332


title: รัฐมนตรีช่วยว่ากระทรวงการต่างประเทศสหรัฐ

text: รัฐมนตรีช่วยว่าการกระทรวงการต่างประเทศสหรัฐอเมริกา เป็นตำแหน่งที่รองจากรัฐมนตรีว่าการกระทรวงการต่างประเทศ


text: รัฐมนตรีช่วยว่าการกระทรวงการต่างประเทศสหรัฐอเมริกา เป็นตำแหน่งรองจากรัฐมนตรีว่าการกระทรวงการต่างประเทศ ถ้าหากรัฐมนตรีว่าการกระทรวงการต่างประเทศ นั้นลาออกหรือถึงแก่กรรม รัฐมนตรีช่วยว่าการฯ จะทำหน้าที่รัฐมนตรีแทนจนกว่าประธานาธิบดีจะเสนอชื่อและวุฒิสภายืนยันการเข้ารับตำแหน่ง ตำแหน่งนี้ถูกสร้างขึ้นในปี พ. ศ. 2515 ก่อนวันที่ 13 กรกฎาคม พ.ศ. 2515 ปลัดกระทรวงการต่างประเทศสหรัฐอเมริกา นับเป็นเจ้าหน้าที่อาวุโสลำดับที่หนึ่งถัดจากรัฐมนตรีว่าการกระทรวงการต่างประเทศ ซึ่งปัจจุบัน ผู้ดำรงตำแหน่งคือ จอห์น ซัลลิแวน จากพรรครีพับลิกัน


text: กระทรวงการต่างประเทศถือเป็นกระทรวงเดียวของรัฐบาลกลางที่มีรัฐมนตรีช่วย 2 ตำแหน่ง (อีกตำแหน่งคือ รัฐมนตรีช่วยว่าการกระทรวงการต่างประเทศสหรัฐอเมริกาด้านการจัดการทรัพยากร) ในทางปฏิบัติตำแหน่งรัฐมนตรีช่วยต่างประเทศนี้นั้น จะสามารถเข้าปฏิบัติหน้าที่ได้เป็นลำดับแรก ซึ่งเป็นอานิสงค์จากรัฐบัญญัติว่าด้วยการปฏิรูปเพื่อป้องกันการว่างเว้นผู้บริหาร แต่ทั้งนี้รัฐมนตรีช่วยทั้ง 2 ตำแหน่งมีศักดิ์ และ สิทธิ์เท่ากันในการรักษาการรัฐมนตรีว่าการกระทรวงฯ หากไม่ขัดต่อข้อกฎหมาย


title: รัฐมนตรีช่วยว่าการกระทรวงการต่างประเทศสหรัฐด้านการจัดการและทรัพยากร

text: รัฐมนตรีช่วยว่าการกระทรวงการต่างประเทศสหรัฐอเมริกา ด้านการจัดการทรัพยากร (รัฐมนตรีช่วยฯ ด้านการจัดการทรัพยากร) เป็นตำแหน่งที่ 3 ทำหน้าที่ร่วมกันกับ รัฐมนตรีช่วยว่าการกระทรวงการต่างประเทศ รัฐมนตรีช่วยฯด้านการจัดการทรัพยากร ถือเป็นตำแหน่งที่ปรึกษาระดับสูงของรัฐมนตรีว่าการกระทรวงการต่างประเทศและมีส่วนร่วมในความรับผิดชอบทั่วโลกสำหรับนโยบายต่างประเทศของสหรัฐฯ อีกทั้งยังมีหน้าที่ในการกำกับและประสานงานด้านความช่วยเหลือจากต่างประเทศของสหรัฐฯและการดำเนินการด้านการทูตในต่างประเทศ


text: ตำแหน่งนี้ตราขึ้นโดยสภาคองเกรสในปีพุทธศักราช 2543 ในหมวด 4 มาตรา 404 ของกฎหมายมหาชน 106-553 อย่างไรก็ตามก็ยังไม่มีการแต่งตั้งผู้ใดให้ดำรงตำแหน่ง จนกระทั่งปีพุทธศักราช 2552 เมื่อประธานาธิบดี บารัค โอบามาได้แต่งตั้ง แจ็ค หลิว อดีตผู้อำนวยการสำนักงบประมาณทำเนียบขาว สมัยของประธานาธิบดีบิล คลินตัน ให้เข้าดำรงตำแหน่งเป็นคนแรก


title: อติล่า กานโยซ์

text: อาร์เธอร์ อภิชาติ กานโยซ์ (; 7 เมษายน พ.ศ. 2535) เป็นที่รู้จักในชื่อ อติล่า () เป็นนายแบบและครูสอนกังฟูลูกครึ่งไทย-สวิตเซอร์แลนด์ มีชื่อเสียงจากการประกวดรายการเดอะเฟซเมนไทยแลนด์เมื่อปี พ.ศ. 2560 และได้รับรางวัลรองชนะเลิศจากรายการดังกล่าว


title: อติล่า กานโยซ์

text: อติล่ามีบิดาเป็นชาวสวิสและมารดาเป็นชาวไทย ชื่อ "อติล่า" เป็นคำตุรกี เป็นพระนามของอัตติลากษัตริย์จักรวรรดิฮัน ที่เคยสัประยุทธ์กับจักรวรรดิโรมันอันศักดิ์สิทธิ์ เขาเกิดและเติบโตที่เจนีวา ประเทศสวิตเซอร์แลนด์ ขณะอายุสี่ขวบได้ย้ายไปอยู่แถบหาดป่าตอง จังหวัดภูเก็ต เพราะแม่คิดถึงบ้าน กระทั่งถึงอายุเจ็ดขวบจึงย้ายกลับไปประเทศสวิตเซอร์แลนด์ จบการศึกษาจาก Collège et Ecole de Commerce Madame de Staël ในเจนีวา ประเทศสวิตเซอร์แลนด์ ขณะที่เขาอาศัยอยู่ในประเทศสวิตเซอร์แลนด์นั้น บิดามารดาได้แยกกันอยู่ และเลิกรากันเมื่อเขาอายุได้สิบสามปี เขาเริ่มดำเนินชีวิตด้วยตัวเองตั้งแต่อายุสิบสี่ปี ต่อมาอาศัยร่วมบ้านกับอดีตแฟนจนอายุได้สิบแปดปี ขณะที่ยังศึกษาเขาเข้าร่วมกับนักเรียนเกเร มีพฤติกรรมรุนแรงเช่นทำลายข้าวของ มีเรื่องชกต่อย หรือการลักขโมย แต่ก็ยังมีผลการเรียนที่น่าพึงใจ


title: อติล่า กานโยซ์

text: หลังสำเร็จการศึกษา เพื่อนจึงแนะนำให้เขาทำงานเป็นนายแบบในประเทศไทยเพื่อหาเลี้ยงตนเอง ในปี พ.ศ. 2557 เขามีผลงานภาพยนตร์เรื่องแรกคือ "The Room ห้อง หลอก หลอน" ตอน Honey Moon Sweet รับบทเป็นไมก์ แสดงคู่กับสาวิกา ไชยเดช และเข้าประกวดรายการเดอะเฟซเมนไทยแลนด์เมื่อปี พ.ศ. 2560 และได้รับรางวัลรองชนะเลิศในฤดูกาลดังกล่าว นอกจากงานแสดงแล้ว เขายังเป็นครูกังฟูในโรงเรียนสอนศิลปะป้องกันตัว FMMA Bangkok


title: อติล่า กานโยซ์

text: ในวัยเยาว์เขาป่วยด้วยโรคซึมเศร้า อติล่าสนใจในศาสนาพุทธด้วยเหตุผลทางไสยศาสตร์ โดยว่าเจอผีอำ, มองเห็นภาพหลอนอยู่เสมอ หรือฝันเห็นวิญญาณอยู่เสมอ เขากล่าวว่า "ผมแพนิกมาก กลัวมาก เป็นปรากฏการณ์ที่เด็กฝรั่งไม่เข้าใจ ทุกคนไม่เข้าใจ เราหลงไปกับมันมาก จนเข้าใจว่ามันเป็นเรื่องของจิต พอปิดหน้าต่างไม่สนิท เห็นเงาดำตลอด แล้วก็กลัว รู้สึกว่าต้องไปศึกษาเรื่องนี้แล้วต้องควบคุมมันให้ได้..." หลังจากนั้นเขาจึงเริ่มศึกษาศาสนาพุทธ และต้องการออกบวชสำหรับศึกษาพระธรรม เขากล่าวว่า "ก่อนผมมาเมืองไทยผมได้อ่านเรื่องพระพุทธเจ้า แล้วศึกษาธรรมะตั้งแต่มาอยู่ที่นี่ ผมอยากรู้จัก เข้าใจศาสตร์นี้มากขึ้น อยากบวชมาตลอด..." ต่อมาจึงบวช ณ วัดป่าสุวรรณโณ จังหวัดชัยภูมิ เป็นระยะเวลาสี่เดือนครึ่ง และกล่าวว่าอนาคตอาจบวชอีกครั้ง


title: อติล่า กานโยซ์

text: เขาสนใจกังฟู เพราะสอนปรัชญา แนวคิด และกล้าเผชิญกับความกลัว และใกล้เคียงกับหลักธรรมที่เขาสนใจ ในยามเย็นและค่ำ เขาจะใช้เวลาไปกับการสอนมวยหย่งชุนผสมไทเก๊ก


title: อติล่า กานโยซ์

text: เขามีบุตรชายคนหนึ่งกับภัทตรา พงษ์วิลัย แฟนสาว ชื่ออาร์เธอร์ ภาคิน กานโยซ์ (Arthur Phakin Gagnaux) ชื่อเล่น อาเธอร์ เกิดเมื่อวันที่ 8 เมษายน พ.ศ. 2561


title: การปิดการเข้าถึงวิกิพีเดียในประเทศตุรกี พ.ศ. 2560

text: เมื่อวันที่ 29 เมษายน พ.ศ. 2560 รัฐบาลตุรกีปิดการเข้าถึงสารานุกรมวิกิพีเดียออนไลน์ในทุกภาษาทั่วประเทศตุรกี โดยระงับภายใต้มาตรา 5651 ในกฎหมายประเทศตุรกี เนื่องจากบทความในวิกิพีเดียภาษาอังกฤษเกี่ยวกับการก่อการร้ายที่สนับสนุนโดยรัฐบาล (state-sponsored terrorism) ที่บรรยายว่าประเทศตุรกีเป็นประเทศที่ให้การสนับสนุนรัฐอิสลามอิรักและลิแวนต์ (ISIS) และอัลกออิดะฮ์ ซึ่งศาลตุรกีมองว่าเป็นการชักใยสาธารนะของสื่อมวลชน สำนักงานเทคโนโลยีการสื่อสารและสารสนเทศของประเทศตุรกีได้ส่งคำขอหลายครั้งให้แก้ไขบทความให้อยู่ภายใต้กฎหมายประเทศตุรกี ทว่าได้รับการปฏิเสธจากชุมชนวิกิพีเดีย ที่ต้องการแหล่งอ้างอิงที่น่าเชื่อถือมาสนับสนุนคำกล่าวอ้าง


text: บางประเทศได้ตำหนิประเทศตุรกีที่สนับสนุนกลุ่มกบฏชาวอิสลามในประเทศซีเรีย รวมถึงแนวร่วมอัลนุสเราะ (al-Nusra Front) ผู้เกี่ยวข้องกับอัลกออิดะฮ์ในประเทศซีเรีย ในเดือนตุลาคม พ.ศ. 2557 รองประธานาธิบดี โจ ไบเดิน กล่าวว่าประเทศตุรกี ประเทศซาอุดีอาระเบีย และสหรัฐอาหรับเอมิเรตส์ได้ "เทเงินหลายร้อยล้านเหรียญสหรัฐและอาวุธหลายหมื่นตันให้กับใครก็ตามที่จะต่อสู้กับอัลอะซัด"


text: การปิดการเข้าถึงเกิดขึ้นเมื่อวันที่ 30 เมษายน พ.ศ. 2560 สองสัปดาห์หลังการลงประชามติรัฐธรรมนูญตุรกีที่จัดขึ้นเมื่อวันที่ 16 เมษายน


text: เมื่อวันที่ 25 เมษายน ประเทศตุรกีทำการโจมตีทางอากาศต่อสิ่งอำนวยความสะดวกของหน่วยพิทักษ์ของประชาชน (YPG), หน่วยพิทักษ์ของสตรี (YPJ) และพรรคแรงงานเคอร์ดิสถาน (PKK) ในทั้งประเทศซีเรียและอิรัก เป็นเหตุให้ผู้ทำสงคราม 40 คนรวมถึงทหารเพชเมอร์กา (Peshmerga) ห้าคนเสียชีวิต ณ ภูเขาซินจาร์ และผู้ต่อสู้ในหน่วย YPG และ YPJ กว่า 20 คนถูกฆ่าบนภูเขาการาก็อก (Mount Karakoc) ในซีเรีย กองกำลังประชาธิปไตยซีเรีย (Syrian Democratic Forces) หรือ SDF ขู่จะถอนตัวออกจากปฏิบัติการยึดรักกาที่กำลังดำเนินการอยู่หากสหรัฐอเมริกาไม่กำหนดมาตราการหยุดการโจมตีทางอากาศของตุรกีต่อกลุ่มเหล่านี้ สหรัฐตอบรับโดยการเริ่มตรวจตราชายแดนพร้อมกับกองกับ SDF เพื่อหยุดยั้งการต่อสู้ระหว่างพันธมิตรทั้งสอง


text: เมื่อวันที่ 26 เมษายน ต่อเนื่องจากการกวาดล้างในตุรกี พ.ศ. 2559–2560 (2016–17 Turkish purges) ตำรวจจำนวน 1,009 นายในกองกำลังตำรวจตุรกีถูกคุมตัว โดยถูกกล่าวหาว่าแอบมีความเกี่ยวข้องกับขบวนการกูเลน (Gülen movement) เจ้าหน้าที่จำนวน 9,100 คนถูกปลดออกจากงาน เมื่อวันที่ 29 เมษายน ข้าราชการพลเรือนจำนวน 3,974 คนถูกปลดจากตำแหน่ง สื่อและนักข่าวถูกเพ่งเล็งอย่างหนัก องค์กรข่าว 190 องค์กรถูกแบนและนักข่าวอย่างน้อย 120 คนถูกจำคุก "เดอะนิวยอร์กไทมส์" บรรยายการแบนวิกิพีเดียและรายการทีวีเกี่ยวกับการออกเดทว่าเป็น "การขยายการทำลายล้างของความขัดแย้งและการการแสดงออกอย่างเสรี"


text: กฎหมายมาตราที่ 5651 หรือร่างรัฐบัญญัติอินเทอร์เน็ต (Internet Act, IA) เริ่มใช้เมื่อวันที่ 4 พฤษภาคม พ.ศ. 2550 จุดประสงค์ของกฎหมายนี้มีอยู่สองข้อ ข้อแรกคือเพื่อกำหนดความน่าเชื่อถือและความรับผิดชอบของผู้ให้การใช้ส่วนรวม ผู้ให้การเข้าถึง ผู้ให้พื้นที่ และผู้ให้เนื้อหา ซึ่งล้วนเป็นผู้กระทำหลักของอินเทอร์เน็ต อีกเหตุผลคือเพื่อกำหนดขั้นตอนและพื้นฐานเกี่ยวกับอาชญากรรมเฉพาะที่กระทำผ่านอินเทอร์เน็ตและการต่อสู้กับสิ่งเหล่านี้ผ่านผู้ให้เนื้อหา พื้นที่ และการเข้าถึง ไม่นานมานี้ กฎหมายนี้ถูกใช้เพื่อปิดกั้นบุคคล นักข่าว และสื่อ มีการประมาณว่าเว็บไซต์อย่างน้อย 127,000 เว็บถูกปิดการเข้าถึงในประเทศตุรกี พร้อมอีกกว่า 95,000 เว็บเพจ


text: เมื่อเช้าของวันที่ 29 เมษายน พ.ศ. 2560 หลายเว็บไซต์รายงานว่าตุรกีได้ปิดการเข้าถึงวิกิพีเดียในทุกภาษา สำนักงานเทคโนโลยีการสื่อสารและสารสนเทศของประเทศตุรกีประกาศเพียงว่า "หลังการวิเคราะห์ทางเทคนิคและการคำนึงทางกฎหมายบนฐานของมาตรา 5651 เว็บไซต์นี้ได้ถูกตัดสินวาเข้าข่าย" ผู้ใช้รายงานว่าพวกเขาสามารถเข้าวิกิพีเดียได้ผ่านเครื่องมือ เช่น เครือข่ายส่วนตัวเสมือนส่วนตัวเท่านั้น.


text: ผู้เคลื่อนไหวได้สร้างแบบคัดลอกของวิกิพีเดียภาษาตุรกีบน InterPlanetary File System (IPFS) ซึ่งเป็นวิธีหนึ่งในการจัดการข้อมูลเว็บโดยใช้เทคโนโลยีโอเพนซอร์ซแบบกระจายอำนาจที่รัฐบาลตุรกีไม่สามารถปิดการเข้าถึงได้ TurkceWiki.org มิเรอร์ไซต์ทั้งในภาษาอังกฤษและภาษาตุรกีไม่มีความเกี่ยวข้องกับมูลนิธิวิกิมีเดีย แต่เป็นหนึ่งในมิเรอร์ไซต์ของวิกิพีเดียที่ทำให้ผู้ใช้ในประเทศตุรกีสามารถเข้าถึงวิกิพีเดียได้ อย่างไรก็ตาม มิเรอร์ไซต์ได้ละเว้นส่วนที่ทำให้รัฐบาลตุรกี "ไม่พอใจ" และต้องการให้นำออกจากวิกิพีเดีย


title: The Collector คนประกอบผี

text: The Collector คนประกอบผี เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย ภาพดีทวีสุข สร้างเรื่องและเขียนบทโดย เอกสิทธิ์ ไทยรัตน์ และวาสุเทพ เกตุเพ็ชร์ โดยเป็นเรื่องราวคดีฆาตกรรมหั่นศพปริศนา และคดีคนหายที่เกิดขึ้นพร้อม ๆ กัน และยังรอวันไขคำตอบ ออกอากาศให้ชมทุกวันพุธเวลา 20.00 น. ทางแอปพลิเคชัน ไลน์ทีวี เริ่มออกอากาศ วันพุธที่ 7 กุมภาพันธ์ พ.ศ. 2561


title: The Collector คนประกอบผี

text: The Collector คนประกอบผี เป็นผลงานการผลิตของภาพดีทวีสุข สตูดิโอรายการโทรทัศน์ในเครือจีดีเอช ห้าห้าเก้า โดยเกิดขึ้นจากไอเดียของ เอก เอกสิทธิ์ ไทยรัตน์ นักวาดการ์ตูนและผู้กำกับภาพยนตร์ในเครือจีดีเอช ที่มีไอเดียในการนำเสนอปีศาจที่มีชื่อว่า "The Collector" ซึ่งเป็นปีศาจแนวใหม่ที่เน้นการฆ่าคน พอได้ไอเดียโดยสังเขปบวกกับภาพดีทวีสุขได้รับข้อเสนอในการพัฒนาซีรีส์จาก ไลน์ ประเทศไทย ทางทีมผู้สร้างจึงได้พัฒนาซีรีส์เรื่องนี้ขึ้น


title: The Collector คนประกอบผี

text: เดิมทีซีรีส์เรื่องดังกล่าวมีความยาวเพียง 30-40 นาที ต่อตอน แต่เพื่อความรวบรัดในการนำเสนอ ภาพดีทวีสุข จึงได้ร่วมมือกับ สวัสดีทวีสุข ในการพัฒนาซีรีส์เรื่องนี้ให้กลายเป็นภาพยนตร์ยาวในชื่อ The Collector คนประกอบผี Movie Version ซึ่งมีกำหนดฉายที่โรงภาพยนตร์พารากอน ซีนีเพล็กซ์ ในวันที่ 15 มีนาคม พ.ศ. 2561 เพียงวันเดียวและรอบเดียวเท่านั้น


title: The Collector คนประกอบผี

text: ข่าวการค้นพบชิ้นส่วนศพแขนซ้ายปริศนากลายเป็นสิ่งที่คนกำลังให้ความสนใจ ชิ้นส่วนศพที่ไม่รู้ว่าเป็นใคร ไม่รู้ที่มา ไม่รู้สาเหตุการตาย แต่สำหรับ ปาย (ณัฐรัตน์ นพรัตยาภรณ์) ตั้งแต่เขาได้พบชิ้นส่วนศพนั้นก็มีเหตุการณ์แปลกๆ เกิดขึ้นกับเขา บางครั้งเขารู้สึกว่าเขาไม่ได้อยู่คนเดียวในห้อง เริ่มเห็นภาพหลอนของชิ้นส่วนศพ รวมไปถึงการเห็นผู้หญิงคนหนึ่งในห้องหายตัวไปต่อหน้าต่อตา เรื่องที่เกิดขึ้นทำให้เขาเริ่มสงสัยว่าชิ้นส่วนศพปริศนาอาจจะเกี่ยวข้องกับตัวเขา และเมื่อเขาเริ่มค้นหาความจริง เขาก็พบว่าชิ้นส่วนศพนั้นอาจจะเกี่ยวข้องกับ วิรินทร์ (ชนม์ทิดา อัศวเหม) แฟนเก่าที่เลิกกันไป ซึ่งเป็นผู้หญิงที่เขารักมากที่สุด


title: ถนนพระสุเมรุ

text: ถนนพระสุเมรุ () เป็นถนนสายหนึ่งในพื้นที่แขวงชนะสงคราม และแขวงบวรนิเวศ เขตพระนคร กรุงเทพมหานคร โดยชื่อถนนมาจากป้อมพระสุเมรุ ป้อมปราการป้องกันพระนครป้อมแรกรอบเกาะรัตนโกสินทร์ ซึ่งเป็นจุดเริ่มต้น เป็นถนนสายสั้น ๆ ที่มีจุดเริ่มต้นที่บริเวณข้างป้อมพระสุเมรุ ซึ่งเป็นจุดสิ้นสุดของถนนพระอาทิตย์ ในย่านบางลำพู ทอดผ่านแยกบางลำพู ซึ่งเป็นจุดตัดกับถนนจักรพงษ์และถนนสามเสน จากนั้นทอดผ่านวงเวียนสิบสามห้างเลียบไปกับวัดบวรนิเวศวิหาร ไปยังแยกสะพานวันชาติ อันเป็นจุดตัดกับถนนดินสอและถนนประชาธิปไตย จากนั้นเป็นเส้นทางโค้งไปสิ้นสุดลงที่แยกป้อมมหากาฬ อันเป็นจุดตัดกับถนนราชดำเนินกลาง บริเวณป้อมมหากาฬ และเชิงสะพานผ่านฟ้าลีลาศ


title: ถนนพระสุเมรุ

text: บริเวณถนนพระสุเมรุ เป็นที่ตั้งของร้านอาหาร, ร้านกาแฟ และร้านหนังสือต่าง ๆ เหมือนกับถนนพระอาทิตย์ที่อยู่ใกล้กัน โดยร้านค้าและอาคารบ้านเรือนบางส่วนยังคงเป็นอาคารเก่าแก่ที่สร้างด้วยสถาปัยกรรมแบบโคโลเนียล รวมถึงยังคงเหลือซากกำแพงพระนครและป้อมปราการรอบพระนคร อันได้แก่ วังริมป้อมพระสุเมรุ และป้อมยุคนธร ป้อมสุดท้ายของเกาะรัตนโกสินทร์


title: ออริคโตโดรมีอุส

text: ออริคโตโดรมีอุส () เป็นสกุลของไดโนเสาร์ออร์นิโทรพอดตัวเล็ก. อาศัยอยู่ในยุคครีเทเชียส ประมาณ 95 ล้านปีก่อน


title: ออริคโตโดรมีอุส

text: ออริคโตโดรมีอุส มีแขนเหมือนกับตุ่น, อีคิดนา และวอมแบต แต่วิ่งเร็วเหมือนกับaardwolves, หนูตะเภา, ไฮยีน่า และกระต่าย. อาศัยอยู่ในหลุม


title: ออริคโตโดรมีอุส

text: "ออริคโตโดรมีอุส" มีความใกล้ชิดกับฮิปซิโลโฟดอน เช่น "Orodromeus" และ "Zephyrosaurus"


title: ออริคโตโดรมีอุส

text: เนื่องจากเป็นฮิปซิโลโฟดอน ออริคโตโดรมีอุสจึงมีตัวเล็ก, เป็นสัตว์กินพืช. ชื่อ "Oryctodromeus cubicularis" แปลว่า "นักขุดแห่งถ้ำ" ในการอ้างอิงถึงวิถีชีวิตของมัน. ออริคโตโดรมีอุสวัยผู้ใหญ่มีความยาว มีน้ำหนักประมาณ 22-32 กิโลกรัม (50-70) วัยเจริญพันธุ์มีขนาดประมาณ .


title: ออริคโตโดรมีอุส

text: ออริคโตโดรมีอุสอาศัยอยู่ในหลุมที่มียาวประมาณ  และกว้าง . ลักษณะหลุมดูเหมือนกับหลุมที่ไฮยีน่าและนกพัฟฟินทำ. ในหลุมปกคลุมไปด้วยทราย และในหินทรายนี้มีหินโคลนและดินโคลนอยู่รอบๆหลุม.


title: ผู้เล่นในฟุตบอลชิงถ้วยพระราชทานคิงส์คัพ ครั้งที่ 46

text: ฟุตบอลชิงถ้วยพระราชทานคิงส์คัพ ครั้งที่ 46 เป็นการแข่งขันฟุตบอลที่จัดขึ้นที่ประเทศไทยระหว่างวันที่ 22 ถึง 25 มีนาคม พ.ศ. 2561 โดยทีมชาติทั้ง 4 ทีมจะต้องส่งรายชื่อผู้เล่น 23 คน


text:
ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ จำนวนการลงเล่นเริ่มนับจนถึงวันแข่งขัน รวมไปถึงทุกการแข่งขันกระชับมิตรที่รับรองโดยฟีฟ่า และอายุของผู้เล่นคืออายุที่นับจากวันเปิดการแข่งขัน
ผู้ฝึกสอน: โคเซ อันโตเนียว กามาโช


text: รายชื่อผู้เล่น 27 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ"ข้อมูลการลงเล่นและการทำประตูนับถึงวันที่ 15 พฤศจิกายน พ.ศ. 2560 หลังจากการพบกับ บอตสวานา"


text: ผู้ฝึกสอน: ยาน กอซาก


text: รายชื่อผู้เล่น 23 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ"ข้อมูลการลงเล่นและการทำประตูนับถึงวันที่ 14 พฤศจิกายน พ.ศ. 2560 หลังจากการพบกับ นอร์เวย์"


text: ผู้ฝึกสอน: มิลอวัน ราเยวัตส์


text: ไทยประกาศรายชื่อผู้เล่น 23 คนเพื่อลงแข่งขันฟุตบอลชิงถ้วยพระราชทานคิงส์คัพ เมื่อวันที่ 8 มีนาคม"ข้อมูลการลงเล่นและการทำประตูนับถึงวันที่ 8 ตุลาคม พ.ศ. 2560 หลังจากการพบกับ   เคนยา"


text: ผู้ฝึกสอน: อัลแบร์โต ซัคเคโรนี


text: รายชื่อผู้เล่น 21 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ


title: แชฟท์ ชื่อนี้มีไว้ล้างพันธุ์เจ้าพ่อ

text: แชฟท์ ชื่อนี้มีไว้ล้างพันธุ์เจ้าพ่อ เป็นภาพยนตร์แอคชั่นทริลเลอร์ ที่ออกฉายในปี ค.ศ. 2000 กำกับโดย จอห์น สเกลเลตัน นำแสดงโดย ซามูเอล แอล แจ๊คสัน, วาเนสซ่า แอล. วิลเลียม, เจฟฟรีย์ ไรท์, คริสเตียน เบล, แดน เฮดายา, บัสตา รีห์มส, โทนี่ โคลเลตต์ และ ริชาร์ด ราวทรี ภาพยนตร์เรื่องนี้ไม่เกี่ยวข้องกับ ภาพยนตร์ชื่อเดียวกันเมื่อปี 1971 แต่ดูค่อนข้างจะเป็นภาคต่อมากกว่า


title: แชฟท์ ชื่อนี้มีไว้ล้างพันธุ์เจ้าพ่อ

text: จอห์น แชฟท์ ตำรวจนักสืบแห่งมหานครนิวยอร์ค ถูกมอบหมายให้สืบคดีอาชญากรรม ซึ่งแชฟท์ได้สืบรู้ว่า ฆาตกรคือนักศึกษาหัวรุนแรง วอลเตอร์ เวด ลูกชายของนักธุรกิจระดับเจ้าพ่อ ด้วยอิทธิพลคับฟ้า ทำให้วอลเตอร์ได้รับอนุญาตให้ประกันตัว และหลบหนีไปเก็บตัวอยู่ที่สวิส ผ่านไป 2 ปี แชฟท์ก็ตามล่าเขาจนได้ และเป็นอีกครั้งที่วอลเตอร์ได้รับการประกันตัวเช่นเคย แชฟท์ถึงกับหมดศรัทธาในอาชีพ โชคชะตาพาให้วอลเตอร์พบกับ พีเพิลส์ เฮอร์นานเดซ หัวหน้าแก็งมาเฟียยาเสพติดโดมินิกัน ที่อยากแก้แค้นแชฟท์ ที่ทำให้เขาต้องอับอายในถิ่นที่เขาคุมอยู่ นอกจากนี้ ยังมีเพื่อนตำรวจเลวสองคนของแชฟท์ คือ แจ็ค โรเซลลี และ จิมมี โกรวิทช์ แบ็คอัพของแชฟท์ มีเพียงเพื่อนสนิทสุดสองคนคือ คาร์เมน เพื่อนร่วมงานที่กรมตำรวจ และคู่หูชาญฉลาดอย่าง ราซาน ขณะเดียวกัน แชฟท์ก็ต้องติดตาม ไดแอน พัลเมียรี พยานการฆาตกรรมรายหนึ่ง ซึ่งสามารถทำให้ศัตรูของเขาไปจากเขาได้สิ้นซาก แม้แต่นักฆ่าที่โหดที่สุดที่มาตามล่าเขา แชฟท์จะทำอย่างไร เมื่อฆาตกรผู้ทรงอิทธิพลร่วมมือกับมาเฟีย วางแผนกำจัดเขาให้พ้นทาง


title: พระนางสิริราชเทวี

text: พระนางสิริราชเทวี (, ) พระมเหสีตำหนักเหนือของ พระเจ้านันทบุเรง แห่ง ราชวงศ์ตองอู ของพม่าจาก ค.ศ. 1583 ถึง 1599 พระนางเป็นพระธิดาองค์เล็กของ มังฆ้องที่ 2 แห่งตองอู อุปราชแห่งเมืองตองอูโดยพระนางพร้อมกับพระพี่นางอีก 2 พระองค์คือ เมงพยู และ เมงทเว เข้าพิธีอภิเษกกับพระญาติชั้นที่ 1 นันทบุเรง เมื่อ ค.ศ. 1583 ทำให้พระนางได้เป็นพระมเหสีตำหนักเหนือ


title: พลยุทธ อังกินันทน์

text: นายพลยุทธ อังกินันทน์ ปัจจุบันดำรงตำแหน่งรองนายกเทศมนตรีเมืองเพชรบุรี, ประธานสหกรณ์เครดิตยูเนี่ยนชุมชนเมืองเพชรบุรี และกรรมการผู้จัดการ บริษัท ชะอำธารทิพย์ จำกัด


title: พลยุทธ อังกินันทน์

text: นายพลยุทธ อังกินันทน์ (ชื่อเล่น: เปี๊ยบ, เกิดวันที่ 21 กันยายน พ.ศ. 2517) สัญชาติไทย เชื้อชาติไทย นับถือศาสนาพุทธ ได้บรรพชาอุปสมบทเมื่ออายุ 29 ปี สำเร็จการศึกษาระดับปริญญาโท สาขาบริหารภาครัฐ และเอกชน จาก สถาบันบัณฑิตพัฒนบริหารศาสตร์ (NIDA) นายพลยุทธ อังกินันทน์เป็นบุตรของ นายยุทธ อังกินันทน์ อดีตรัฐมนตรีช่วยว่าการกระทรวงเกษตร และสหกรณ์ กับ นางบุปผา อังกินันทน์ (รอบรู้) อดีตนายกเทศมนตรีเทศบาลเมืองเพชรบุรี (5 สมัย ติดต่อกัน) เป็นบุตรคนที่ 4 ของพี่น้องทั้งหมด 6 คน


title: พลยุทธ อังกินันทน์

text: นายพลยุทธ อังกินันทน์ได้ศึกษาที่โรงเรียนอรุณประดิษฐจังหวัดเพชรบุรีในระดับอนุบาลศึกษาชั้นปีที่ 1 จนถึงระดับประถมศึกษาชั้นปีที่ 2  ต่อมาได้ย้ายไปศึกษาต่อที่ โรงเรียนวชิราวุธวิทยาลัย จังหวัดกรุงเทพมหานครตั้งแต่ระดับประถมศึกษาชั้นปีที่ 3 ถึง ระดับมัธยมศึกษาชั้นปีที่ 1 แต่เนื่องจากโรงเรียนวชิราวุธวิทยาลัย เป็นโรงเรียนประจำ และในขณะที่นายพลยุทธ อังกินันทน์ศึกษาอยู่ เกิดความคิดถึงบ้านจึงย้ายกลับมาศึกษาต่อที่ โรงเรียนพรหมานุสรณ์จังหวัดเพชรบุรี ในระดับมัธยมศึกษาชั้นปีที่ 2 ต่อมา ได้ไปศึกษาต่อที่ โรงเรียน All Saints' College เมือบัธเธิส์ท (Bathurst) รัฐนิวเซาท์เวลส์ (New South Wales) ประเทศออสเตรเลีย (Australia) ตั้งแต่ระดับมัธยมศึกษาชั้นปีที่ 3 จนกระทั่งจบระดับมัธยมศึกษาชั้นปีที่ 6 (Year 9 - 12)


title: พลยุทธ อังกินันทน์

text: ในเวลาต่อมาพี่สาวของนายพลยุทธ  อังกินันทน์กำลังจะไปศึกษาต่อที่รัฐฟลอริดา ทางบ้านจึงอยากให้ไปศึกษาต่อด้วยกัน นายพลยุทธ อังกินันทน์ จึงได้ย้ายไปศึกษาต่อ ณ The Art Institute of Fort Lauderdale, เมืองฟอร์ตลอเดอร์เดล รัฐฟลอริดา (Florida) ประเทศสหรัฐอเมริกา (United States of America) สาขาออกแบบผลิตภัณฑ์อุตสาหกรรม (Industrial Design) สำเร็จการศึกษาเมื่อปี พ.ศ.2541 ในระดับปริญญาตรี หลังจากสำเร็จการศึกษาจึงได้กลับมาประเทศไทย เมื่อทำงานได้ระยะหนึ่งจึงได้ศึกษาต่อในระดับปริญญาโท ณ สถาบันบัณฑิตพัฒนบริหารศาสตร์ (NIDA) เขตบางกะปิ จังหวัดกรุงเทพมหานคร สาขาบริหารภาครัฐ และเอกชน (Master of Public and Private) สำเร็จการศึกษาเมื่อปี พ.ศ.2547


title: พลยุทธ อังกินันทน์

text: หลังจากที่นายพลยุทธ อังกินันทน์สำเร็จการศึกษระดับปริญญาตรี ได้เริ่มทำงานที่ บริษัท เพชรบุรีธารทิพย์ จำกัด ในตำแหน่งผู้จัดการฝ่ายพัฒนา และการตลาดในปี พ.ศ.2542 อีกไม่กี่เดือนต่อมานายพลยุทธ อังกินันทน์ได้รับตำแหน่งเป็นสมาชิกสภาเทศบาลเมืองเพชรบุรี ในปี พ.ศ.2544 ได้เริ่มดำเนินกิจการฟาร์มโคนม ที่ ต.สองพี่น้อง อ.แก่งกระจาน จ.เพชรบุรี ในปี พ.ศ.2546 ได้เปิดกิจการร้านอาหารชื่อ “คุณปู่คาวบอย”ในตลาดเพชรไพบูลย์พลาซ่า จังหวัดเพชรบุรี ต่อมาในปี พ.ศ.2547 ได้รับแต่งตั้งให้ดำรงตำแหน่งเลขานุการนายกเทศมนตรีเมืองเพชรบุรี ในปีพ.ศ.2549 ได้ก่อตั้งบริษัท ชะอำธารทิพย์ จำกัดที่ ต.ชะอำ อ.ชะอำ จ.เพชรบุรี ซึ่งซื้อต่อจาก บริษัท เพชรบุรีชะอำธารทิพย์ จำกัด และเปลี่ยนชื่อเป็น “บริษัท ชะอำธารทิพย์ จำกัด” ในปี พ.ศ.2551ได้ตำแหน่งรองนายกเทศมนตรีเมืองเพชรบุรี และในปีเดียวกันนั้น ได้ดำรงตำแหน่งประธานชมรมกอล์ฟเพชรบุรี จนถึงปัจจุบันเช่นกัน  นอกจากนายพลยุทธ อังกินันทน์จะดำเนินกิจการต่าง ๆ และดำรงตำแหน่งในเทศบาลเมืองเพชรบุรีแล้ว นายพลยุทธ อังกินันทน์ได้รับการไว้วางใจจากสมาชิกสหกรณ์เครดิตยูเนี่ยนชุมชนเมืองเพชรบุรีให้ดำรงตำแหน่งประธานสหกรณ์เครดิตยูเนี่ยนชุมชนเมืองเพชรบุรี ในปี พ.ศ.2552 ถึง พ.ศ.2556 และกลับมาดำรงตำแหน่งอีกครั้ง ในปี พ.ศ.2560 จนถึงปัจจุบัน จะเห็นได้ว่านายพลยุทธ อังกินันทน์นั้นเป็นทั้งนักธุรกิจ และนักการเมืองท้องถิ่นที่มีคนให้ความนับถือ และไว้วางใจให้เป็นคนของประชนอย่างเห็นได้ชัด


title: พลยุทธ อังกินันทน์

text: ในระหว่างที่นายพลยุทธ อังกินันทน์ ศึกษาอยู่ ณ ประเทศออสเตรเลีย ในปี พ.ศ.2533 ได้ร่วมก่อตั้งวงตรีร่วมกับเพื่อนชาวไทย ชาวญี่ปุ่น และชาวเกาหลีใต้ โดยใช้ชื่อ “Black Rhythm”


title: พลยุทธ อังกินันทน์

text: ต่อมา “Black Rhythm” ได้รับรางวัลชนะเลิศการประกวดในรายการ Bathurst Eisteddfod ครั้งที่หนึ่ง ในปี พ.ศ.2535 ได้รับรางวัล Eisteddfod Prize ในประเภทวงดนตรีจำกัดเครื่องดนตรี 4 – 11 ชิ้น และเป็นวงดนตรีเอเชียวงแรกที่ชนะการประกวดนี้


title: พลยุทธ อังกินันทน์

text: นายพลยุทธ อังกินันทน์ เป็นผู้มีน้ำใจเป็นนักกีฬาโดยแท้จริง รู้แพ้ รู้ชนะ รู้อภัย มีผลงานดังนี้


title: รายพระนามและรายนามประมุขแห่งรัฐเม็กซิโก

text: นี่คือรายนามประมุขแห่งรัฐเม็กซิโกตั้งแต่การจัดตั้งจักรวรรดิเม็กซิโกในค.ศ. 1822 ถึงการจัดตั้งสหรัฐเม็กซิโกในปัจจุบัน


title: รายพระนามและรายนามประมุขแห่งรัฐเม็กซิโก

text:
หลังสิ้นสุดสงครามประกาศเอกราชเม็กซิโก, คณะรัฐบาลชั่วคราวประกอบไปด้วยสมาชิก 34 คน ได้ลงนามใน คำประกาศอิสรภาพแห่งจักรวรรดิเม็กซิโก และสถาปนาคณะผู้สำเร็จราชการขึ้นมา 6 คน
รัฐบาลชั่วคราว (1823–1824) เป็นองค์กรที่ใช้ อำนาจบริหาร ในรัฐบาลของเม็กซิโก หลังการสิ้นสุดจักรวรรดิเม็กซิโก ใน จักรพรรดิอากุสติน, ในค.ศ. 1823.องค์กรมีหน้าที่ในการจัดการปูทางไปยังการจัดตั้งสหพันธรัฐ และยังคงดำรงอยู่ตั้งแต่ 1 เมษายน 1823 ถึง 10 ตุลาคม 1824


title: รายพระนามและรายนามประมุขแห่งรัฐเม็กซิโก

text: On June 22, 1863, a "Superior Governing Board" was established. On July 11, the Board became the Regency of the Empire.


title: รายพระนามและรายนามประมุขแห่งรัฐเม็กซิโก

text: หลังการปฏิรูปรัฐธรรมนูญ ค.ศ. 1933, ประธานาธิบดีจะมีวาระ 6 ปี และถูกตัดสิทธิ์ในการลงสมัตรเลือกตั้งครั้งต่อไป หลังการเลือกตั้งทั่วไป ค.ศ. 1934 ประธานาธิบดีดำรงตำแหน่งครบวาระทุกคน


title: อัจฉรินทร์ พัฒนพันธ์ชัย

text: อัจฉรินทร์ พัฒนพันธ์ชัย (เกิด ) ปลัดกระทรวงดิจิทัลเพื่อเศรษฐกิจและสังคมคนปัจจุบัน กรรมการในคณะกรรมการสำนักงานพัฒนารัฐบาลดิจิทัล และอดีตรองเลขาธิการคณะกรรมการส่งเสริมการลงทุน


title: อัจฉรินทร์ พัฒนพันธ์ชัย

text:
จบการศึกษาปริญญาตรี สาขาอุตสาหการ จากจุฬาลงกรณ์มหาวิทยาลัย และปริญญาโทบริหารธุรกิจ สาขาการจัดการ มหาวิทยาลัยยังสทาว์ ประเทศสหรัฐอเมริกา สำเร็จการศึกษาหลักสูตรนักบริหารระดับสูง รุ่นที่ 44 วิทยาลัยนักบริหาร สถาบันพัฒนาข้าราชการพลเรือน
และวิทยาลัยป้องกันราชอาณาจักร หลักสูตรภาครัฐร่วมเอกชน รุ่น 24


title: พระสารสาสน์พลขันธ์

text: พระสารสาสน์พลขันธ์ เป็นบรรดาศักดิ์ของข้าราชการไทยฝ่ายทหารระหว่างสมัยรัชกาลที่ 5–7 ผู้มีบรรดาศักดิ์ดังกล่าวนี้ดำรงตำแหน่งเจ้ากรมยุทธศึกษาทหารบก ซึ่งอาจหมายถึง


title: ม็อบหน้าขน ซนซ่าป่วนเมือง

text: ม็อบหน้าขน ซนซ่าป่วนเมือง () เป็นภาพยนตร์ครอบครัวแนวตลก สัญชาติอเมริกา ที่ออกฉายในปี ค.ศ. 2010 กำกับโดย โรเจอร์ คุมเบิล นำแสดงโดย เบรนแดน เฟรเซอร์, บรุก ชีลส์, เคน จอง, ดี แบรดลี่ เบเกอร์


title: ม็อบหน้าขน ซนซ่าป่วนเมือง

text: เนื้อเรื่องกล่าวถึงนักอสังหาริมทรัพย์ที่ย้ายเข้าสู่เมืองโอเรกอน เมืองที่อุดมไปด้วยป่าผืนงาม ธรรมชาติอันบริสุทธิ์ และที่สำคัญคือสัตว์ป่าอันน่ารัก ที่พร้อมจะลุกขึ้นมาสู้ตายแบบไว้ลาย เมื่อมีใครมารุกรานป่าไม้ซึ่งเป็นที่อยู่อาศัยหลักของพวกมัน


title: กีฬายิมนาสติกในกีฬาแห่งชาติ ครั้งที่ 45

text: กีฬายิมนาสติกในกีฬาแห่งชาติ ครั้งที่ 45 จัดแข่งขันที่โรงยิมเนเซียม 2 มหาวิทยาลัยเทคโนโลยีราชมงคลศรีวิชัย อำเภอเมืองสงขลา จังหวัดสงขลา กำหนดแข่งขันระหว่างวันที่ 20 ถึง 30 มิถุนายน พ.ศ. 2560 มีการชิงชัยทั้งหมด 24 เหรียญทอง และมีการแข่งขันทั้งหมด 3 ประเภท ได้แก่ ยิมนาสติกศิลป์ ยิมนาสติกลีลา และยิมนาสติกแอโรบิก


title: อนาคอนดา 3: แพร่พันธุ์เลื้อยสยองโลก

text: อนาคอนดา 3: แพร่พันธุ์เลื้อยสยองโลก (อังกฤษ: Anaconda 3 The Offspring, Anaconda III, Anaconda: Offspring) เป็นภาพยนตร์สยองขวัญ สัญชาติอเมริกา สร้างขึ้นเมื่อปี ค.ศ. 2008 กำกับโดย ดอน อี. ฟอนเทิลรอย ภาพยนตร์เรื่องนี้เป็นภาพยนตร์ลำดับที่ 3 ของภาพยนตร์ชุด อนาคอนด้า ภาพยนตร์เรื่องนี้เป็นภาคต่อของ  และมีภาคต่ออีกคือ อนาคอนดา 4 ล่าโคตรพันธุ์เลื้อยสยองโลก นำแสดงโดย เดวิด แฮสเซลฮอฟ, คริสตัล อัลเลน, ไรอัน แม็คคลัสคีย์, แพทริก เรจิส, แอนโทนี กรีน, จอห์น รีส-เดวี่


title: อนาคอนดา 3: แพร่พันธุ์เลื้อยสยองโลก

text: แฮมเม็ตต์ นายพรานนักล่างูมือฉมัง ผู้ไม่ยอมอ่อนข้อให้กับอสรพิษใดๆ ณ ศูนย์การทดลองลับสุดยอดของรัฐบาล อนาคอนดาสองตัวถูกทดลองอยู่ภายใต้การดูแลของอแมนด้า นักวิทยาศาสตร์สาวผู้ปราดเปรื่อง แต่เมื่อเมอร์ดอช มหาเศรษฐีผู้อุปถัมภ์การทดลองครั้งนี้ ผลักดันการทดลองให้ก้าวไกลจนเลยเถิด อนาคอนดาทั้งสองตัวที่หิวโหยอย่างเต็มที่ จึงมุ่งหน้าเลื้อยเข้าเมืองเพื่อหาแหล่งอาหารของพวกมัน แต่แฮมเม็ตต์ไม่รู้มาก่อนว่าเจ้างูยักษ์ตัวหนึ่งกำลังตั้งท้องลูกอ่อนและพร้อมแพร่พันธุ์เลื้อยสยองโลก หนทางเดียวคือจะต้องสังหารพวกมัน ก่อนที่เมืองทั้งเมืองจะได้รับหายนะ


title: 2 คนไม่ใช่คน 3: สงครามสมองกลพันธุ์ใหม่

text: 2 คนไม่ใช่คน 3: สงครามสมองกลพันธุ์ใหม่ () เป็นภาพยนตร์แอคชั่นอเมริกันในปี 2009 กำกับภาพยนตร์โดย จอห์น ไฮยามส์ ภาพยนตร์เรื่องนี้เป็นภาค 3 ในภาพยนตร์ชุด "ยูนิเวอร์แซลโซลด์เยอร์" นำแสดงโดย ฌ็อง-โกลด ว็อง ดาม, ดอล์ฟ ลันด์เกรน, แอนไดร อาลอฟสกี, ไมค์ ไพล์, แกรี คูเปอร์, คอรีย์ จอห์นสัน, เคอร์รี เชล, อะกิ อัฟนี


title: 2 คนไม่ใช่คน 3: สงครามสมองกลพันธุ์ใหม่

text: กลุ่มผู้ก่อการร้ายได้นำมาสร้างยูนิเวอร์แซลโซลเยอร์นักฆ่ารุ่นใหม่ด้วยเทคโนโลยีลับสุดยอดที่ขโมยมา ขึ้นมาตัวหนึ่งเพื่อใช้ในแผนการคุกคามโลก เวลานี้มีเพียงคนเดียวที่จะหยุดเหล่าคนร้ายได้ เขาคือเลุค เดเวอโรซ์ อดีตทหารหน่วยยูนิเวอร์แซลโซลเยอร์ ที่ล้างราสนามรบมานาน แต่งานนี้ศัตรูไม่ได้มีเพียงหนึ่ง เพราะลุคยังต้องเจอกับศัตรูเก่าที่ผ่านการอัพเกรดแล้วอย่าง แอนดรูว์ สก็อตต์ อีกด้วย


title: ทางพิเศษสายศรีรัช-วงแหวนรอบนอกกรุงเทพมหานคร

text: ทางพิเศษสายศรีรัช–วงแหวนรอบนอกกรุงเทพมหานคร เป็นทางพิเศษที่เชื่อมระหว่างฝั่งตะวันตกกับฝั่งตะวันออกของกรุงเทพมหานคร และบางส่วนของจังหวัดนนทบุรี แนวสายทางเริ่มจากถนนกาญจนาภิเษก (บริเวณใกล้โรงงานผลิตน้ำมหาสวัสดิ์ของการประปานครหลวง) มุ่งหน้าไปทางทิศตะวันออกผ่านถนนสวนผัก, ถนนราชพฤกษ์ ข้ามคลองบางกอกน้อย ไปยังสะพานพระราม 6 ข้ามแม่น้ำเจ้าพระยาไปยังบางซื่อ และไปเชื่อมต่อกับทางพิเศษศรีรัชบริเวณสถานีขนส่งผู้โดยสารกรุงเทพ (จตุจักร) เขตจตุจักร


text: ทางพิเศษสายศรีรัช-วงแหวนรอบนอกกรุงเทพมหานครสร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอบางกรวย จังหวัดนนทบุรี และเขตทวีวัฒนา เขตตลิ่งชัน เขตบางพลัด เขตบางกอกน้อย เขตบางซื่อ และเขตจตุจักร กรุงเทพมหานคร พ.ศ. 2555 โดยเหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นต้องก่อสร้าง ทางพิเศษศรีรัช - วงแหวนรอบนอกกรุงเทพมหานคร ในท้องที่อำเภอบางกรวย จังหวัดนนทบุรี และเขตทวีวัฒนา เขตตลิ่งชัน เขตบางพลัด เขตบางกอกน้อย เขตบางซื่อ และเขตจตุจักร กรุงเทพมหานคร เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค ในการนี้สมควรกำหนดเขตที่ดิน ในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้โดยเส้นทางส่วนใหญ่จะอยู่แนวเดียวกับเส้นทางรถไฟสายใต้ และโครงการรถไฟฟ้าชานเมืองสายสีแดงอ่อน ของการรถไฟแห่งประเทศไทย


title: จีนา แฮสเปล

text:
จีนา เชรี แฮสเปล (เกิด 1 ตุลาคม พ.ศ. 2499) เป็นเจ้าหน้าที่ด้านข่าวกรอง ปัจจุบันดำรงตำแหน่ง ผู้อำนวยการสำนักข่าวกรองกลางสหรัฐ คนที่ 7 ซึ่งแต่งตั้งโดยประธานาธิบดี ดอนัลด์ ทรัมป์ ในเดือนกุมภาพันธ์ พ.ศ. 2560 และวุฒิสภาสหรัฐได้ลงมติรับรองการเข้ารับตำแหน่งของเธอเมื่อวันที่ 20 พฤษภาคม 2018 ที่ผ่านมา
ซึ่งสืบต่อจาก ไมก์ ปอมเปโอ และเธอเป็นสุภาพสตรีคนแรกที่ดำรงตำแหน่งนี้


title: จีนา แฮสเปล

text: เธอถูกโจมตีอย่างหนักเมื่อครั้นยังเป็นหัวหน้าทีมปฏิบัติการ CIA ในประเทศไทยเมื่อ พ.ศ. 2545 ซึ่งนักโทษถูกทรมานด้วยความโหดร้าย ด้วยเหตุนี้เธอจึงได้รับการกล่าวถึงอย่างกว้างขวางว่าเป็นผู้ทรมานอย่างเหี้ยมโหด และถูกกล่าวหาว่าเป็นอาชญากรสงคราม


title: จีนา แฮสเปล

text: แฮสเปล ได้เข้าร่วมสำนักข่าวกรองกลางสหรัฐ ใน พ.ศ. 2528 และได้ดำรงตำแหน่งสูงสุดหลายตำแหน่งในหน่วยงานนี้รวมถึงตำแหน่งรองผู้อำนวยการส่วนปฏิบัติการลับแห่งชาติ ภายหลังเป็นหัวหน้าเจ้าหน้าที่ของ โจซ โรดิเกซ ซึ่งเป็นหัวหน้าศูนย์ต่อต้านการก่อการร้ายของสำนักข่าวกรองกลางสหรัฐฯ ในไดอารี่ของเขา ได้เขียนถึงแฮสเปลว่า เธอได้ "ใช้เส้นสาย" ใน พ.ศ. 2558 ในสั่งการทำลายหลักฐานวิดีโอเทปที่เกี่ยวกับฐานปฏิบัติการลับในประเทศไทย


title: จีนา แฮสเปล

text: ใน พ.ศ. 2556 จอห์น เบรนแนน ผู้อำนวยการแผนกข่าวกรองกลางสหรัฐในขณะนั้น เสนอชื่อเธอให้ได้ดำรงตำแหน่งรองผู้อำนวยการส่วนปฏิบัติการลับแห่งชาติ ซึ่งหน้าที่ดำเนินการภารกิจอย่างลับ ๆ ทั่วโลก อย่างไรก็ตาม เธอได้ปฏิเสธตำแหน่งอย่างถาวร เนื่องจากมีการวิพากษ์วิจารณ์เกี่ยวกับการมีส่วนร่วมของเธอในการคุมขังและการสอบปากคำ แฮสเปลเคยดำรงตำแหน่งรองผู้อำนวยการส่วนปฏิบัติการลับแห่งชาติ ฝ่ายข่าวกรองต่างประเทศและปฏิบัติการลับอีกด้วย .


title: จีนา แฮสเปล

text: เมื่อวันที่ 2 กุมภาพันธ์ พ.ศ. 2560 ประธานาธิบดี ดอนัลด์ ทรัมป์ แต่งตั้งเธอเป็นรองผู้อำนวยการสำนักข่าวกรองกลางสหรัฐ นแถลงการณ์อย่างเป็นทางการออกมาในวันนั้น ประธานกรรมาธิการสรรหาด้านข่าวกรอง สภาผู้แทนราษฎรสหรัฐ เดวิน นูเนส กล่าวว่า


title: จีนา แฮสเปล

text: "ด้วยประสบการณ์กว่าสามสิบปีในการให้บริการแก่ซีไอเอ และประสบการณ์จากต่างประเทศอย่างกว้างขวาง เธอได้ทำงานอย่างใกล้ชิดกับกรรมาธิการข่าวกรอง สภาผู้แทนราษฎรสหรัฐ และได้สร้างความประทับใจให้แก่เราด้วยความทุ่มเทของเธอตรงไปตรงมา และความมุ่งมั่นทุ่มเทให้แก่เครือข่ายข่าวกรอง เธอเป็นคนที่เหมาะสมสำหรับงานและคณะกรรมการคาดว่าจะได้ร่วมงานกับเธอในอนาคต"


title: จีนา แฮสเปล

text: ต่อมาในวันที่ 8 กุมภาพันธ์ พ.ศ. 2560 สมาชิกของคณะกรรมาธิการข่าวกรองวุฒิสภาสหรัฐหลายคน ได้เรียกร้องให้ทรัมป์พิจารณาทบทวนการแต่งตั้ง แฮสเปลเป็นรองผู้อำนวยการฯ สมาชิกวุฒิสภา เชลดอน ไวท์เฮ้าส์ ได้อ้างถึงสมาชิกวุฒิสภา รอน ไวเดน และ สมาชิกวุฒิสภา มาร์ติน เฮนริช ซึ่งเป็นส่วนหนึ่งของกรรมาธิการฯ ความว่า :


title: จีนา แฮสเปล

text: "ผมมีความกังวลอย่างยิ่ง โดยเฉพาะกับการมีรายงานว่าบุคคลนี้มีส่วนเกี่ยวข้องในการทำลายเทปวีดีทัศน์ของ CIA โดยไม่ได้รับอนุญาต ซึ่งเป็นเอกสารเกี่ยวกับการใช้ทรมานของผู้ถูกกักขังสองคน เพื่อนของผมสมาชิกวุฒิสภาไวเดน และ สมาชิกวุฒิสภา เฮนริช กล่าวว่า มีรายละเอียดข้อมูลลับ ๆ ว่าทำไมรองผู้อำนวยการคนใหม่ที่ได้รับการแต่งตั้ง ถึงไม่เหมาะสมสำหรับตำแหน่งและขอให้ข้อมูลเหล่านี้เป็นความลับอีกต่อไป ผมก็รับคำขอของพวกเขา"


title: จีนา แฮสเปล

text: 15 กุมภาพันธ์ พ.ศ. 2560 สเปนเซอร์ แอคเคอร์แมน ได้รายงานว่า นักจิตวิทยา บรูซ เจนเซ่น และ เจมส์ มิตเชลล์ ผู้ออกแบบโครงการสอบปากคำที่รุนแรงขึ้น ซึ่งได้รับการออกแบบมาเพื่อทำลาย อาบู ซูไบดาห์ และต่อมาได้ถูกใช้ต่อผู้ถูกคุมขังคนอื่น ๆ ที่เรือนจำลับของซีไอเอทั่วโลก เจนเซ่น และ มิตเชลล์กำลังถูกฟ้องร้องโดย สุไลมาน อับดุลลาห์ ซาลิม, โมฮัมเหม็ด อาเหม็ด เบน ซูอุด และ โอเบด อุลลาห์ ที่ถูกทรมานโดยนักจิตวิทยา เจนเซ่น และ มิตเชลล์ กำลังพยายามบังคับให้ แฮสเปลและเพื่อนร่วมงานของเธอ เจมส์ โคทเซน่า เพื่อเป็นพยานในฝั่งของพวกเขา


title: จีนา แฮสเปล

text: เมื่อวันที่ 13 มีนาคม 2561 ประธานาธิบดีดอนัลด์ ทรัมป์ ประกาศผ่านทาง Twitter ว่าเขาจะเสนอชื่อ แฮสเปลให้เป็นผู้อำนวยการสำนักข่าวกรองกลางสหรัฐ ซึ่งจะทำให้เธอเป็นผู้อำนวยการคนแรกของซีไอเอ ที่เป็นสุภาพสตรี


title: รถบัสพยาบาล

text: รถบัสพยาบาล, รถบัสแพทย์พยาบาล, แอมบัส, แอมบูบัส หรือเอ็มเอบี เป็นรถประเภทหนึ่งของรถพยาบาลที่ใช้ในการขนส่งและรักษาผู้ป่วยจำนวนมากที่มีการดูแลเหมือนกันกับรถพยาบาล รถประเภทนี้ได้ถูกนำมาใช้ในจุดประสงค์ต่างๆ ได้แก่ ใช้ในการช่วยเหลือจากอุบัติเหตุการประทุษร้ายของมวลชน, การช่วยเหลือเมื่อเกิดภัยพิบัติ, เป็นจุดสำหรับคัดกรองผู้ป่วย, เป็นจุดให้ผู้ป่วยพัก, เป็นที่ทดสอบการเตรียมพร้อมของโรงพยาบาล, เป็นที่พักฟื้นของนักผจญเพลิง, เป็นที่อพยพของโรงพยาบาล, เป็นบ้านพักคนชราชั่วคราว, เป็นที่ของผู้ป่วยที่ต้องการดูแลไม่ก็ผู้ป่วยที่ใช้เก้าอี้ล้อเข็น หรือไว้จัดการปัญหาบางเรื่อง เช่น ปัญหาผู้มึนเมาในใจกลางเมือง รถประเภทนี้สามารถดูแลรักษาสุขภาพได้ผ่านโทรศัพท์มือถือในระหว่างการวิ่งมาราธอน/ทำกิจกรรม หรือเป็นที่ปกป้องร่างกายไม่ให้เหนื่อยล้าไม่ก็เป็นที่พักผ่อนในวันที่อากาศร้อน


title: เอสดี.เคเอฟเซด. 251

text: เอสดี.เคเอฟเซค. 251 (Sonderkraftfahrzeug 251) รถกึ่งสายพาน (half-track) ในสมัยสงครามโลกครั้งที่สอง เป็นยานรบหุ้มเกราะของเยอรมันที่ถูกออกแบบโดยบริษัทฮาโนมัก (Hanomag company) โดยพื้นฐานอยู่กับรุ่นก่อน รถยานพาหนะไร้หุ้มเกราะรุ่นเอสดี.เคเอฟเซด. 11 เอสดี.เคเอฟเซด. 251 ถูกออกแบบมาเพื่อทำการขนส่งเหล่าพันเซอร์แกรนาเดียร์(ทหารราบยานเกราะของเยอรมัน)เข้าสู่สนามรบ เอสดี.เคเอฟเซด. 251 เป็นรถยานพาหนะที่ถูกผลิตอย่างแพร่หลายในเยอรมัน รถกึ่งสายพานในสงคราม ซึ่งมีอย่างน้อย 15,252 คันและรุ่นต่างๆที่ถูกผลิตโดยบริษัทผู้ผลิตต่างๆ และถูกเรียกกันโดยทั่วไปว่า ฮาโนมัก โดยทหารเยอรมันและทหารฝ่ายสัมพันธมิตร


title: เชย์นา เบสซเลอร์

text: เชย์นา เบสซเลอร์ (Shayna Baszler; ) เป็นนักสู้แบบผสมและนักมวยปล้ำอาชีพชาวอเมริกันปัจจุบันได้เซ็นสัญญากับ WWE ซึ่งเธอได้สังกัดค่ายพัฒนาทักษะ NXT เธอเคยได้รับการฝึกฝนมาก่อนจากอดีตแชมป์เฮฟวี่เวท UFC จอช บาร์เน็ตต์ เธอมีสถิติชนะ 15 แพ้ 11 ครั้ง และชัยชนะ 14 ครั้งโดยซับมิสชั่น


title: เชย์นา เบสซเลอร์

text: เธอได้รับการยอมรับให้เป็นที่นิยมโดยเฉพาะอย่างยิ่ง Hammerlock ส่งการตั้งค่าในขณะที่บนหลังของเธอ; การตั้งค่าที่เธอเคยใช้เพื่อเอาชนะนักสู้หญิงจำนวนมากรวมถึงร็อกแซนโมเดอเฟริ ในการให้สัมภาษณ์กับ Jordan Breen เกี่ยวกับเครือข่ายวิทยุ Sherdog เธอได้ขนานนามการยอมทำตามซึ่งเธอได้สร้างไว้ในการฝึกฝนในขณะที่ "Shwing"


title: เชย์นา เบสซเลอร์

text: ภายใต้บิลลี่โรบินสัน Baszler เป็นนักมวยปล้ำหญิงที่ได้รับการรับรองเพียงคนเดียวในสหรัฐอเมริกา เมื่อวันที่มกราคม 2015 Baszler ได้รับการจัดอันดับเป็นนักสู้หญิงหญิงที่ดูหมิ่นศาสนาอันดับ 27 ในโลกตาม Fight Matrix และอันดับ 22 ตาม "Tapology.com"


title: แดนทำลายล้าง

text: แดนทำลายล้าง () เป็นภาพยนตร์บันเทิงคดีวิทยาศาสตร์แนวระทึกขวัญ ออกฉาย พ.ศ. 2561 เขียนบทและกำกับโดย Alex Garland ดัดแปลงจากนวนิยายเรื่อง "Annihilation" เขียนโดย Jeff VanderMeer นำแสดงโดย Natalie Portman, Jennifer Jason Leigh, Gina Rodriguez, Tessa Thompson, Tuva Novotny, และ Oscar Isaac เล่าเรื่องของกลุ่มนักวิทยาศาสตร์การทหาร ที่เดินทางเข้าไปใน "ม่านรุ้ง" (the Shimmer) พื้นที่กักกันลึกลับ ที่มีสิ่งแวดล้อมที่กลายพันธุ์ และสัตว์ต่างๆ ที่รูปร่างผิดเพี้ยน


title: แดนทำลายล้าง

text: ภาพยนตร์เรื่องนี้ออกฉายในประเทศแคนาดาและสหรัฐอเมริกาภายใต้การจัดจำหน่ายของพาราเมานท์พิคเจอร์สเมื่อ 23 กุมภาพันธ์ ค.ศ. 2018 และในประเทศจีนออกฉายเมื่อ 13 เมษายน ค.ศ. 2018 ภาพยนตร์เรื่องนี้ไม่เข้าโรงฉายในประเทศอื่นๆ รวมถึงประเทศไทยด้วย แต่ออกฉายผ่านทาง Netflix เมื่อ 12 มีนาคม ค.ศ. 2018


title: 10 โคลเวอร์ฟิลด์ เลน

text: 10 โคลเวอร์ฟิลด์ เลน เป็นภาพยนตร์บันเทิงคดีวิทยาศาสตร์แนวเขย่าขวัญ ออกฉาย พ.ศ. 2559 กำกับโดย Dan Trachtenberg


title: เดอะ โคลเวอร์ฟิลด์ พาราด็อกซ์

text: เดอะ โคลเวอร์ฟิลด์ พาราด็อกซ์ เป็นภาพยนตร์บันเทิงคดีวิทยาศาสตร์แนวสยองขวัญ ออกฉาย พ.ศ. 2561 กำกับโดย Julius Onah อำนวยการสร้างโดยบริษัทแบดโรบอตโปรดักชันส์ของเจ.เจ. แอบรัมส์


title: จังหวัดบาตังกัส

text: จังหวัดบาตังกัส () เป็นจังหวัดในเขตคาลาบาร์โซน ประเทศฟิลิปปินส์ มีเมืองหลักชื่อเดียวกันกับชื่อจังหวัด มีอาณาเขตติดต่อกับจังหวัดคาบีเต และลากูนา ทางทิศเหนือ และติดกับจังหวัดเคโซนทางทิศตะวันออก จังหวัดบาตังกัสติดกับทะเลจีนใต้ทางทิศตะวันตก และมีเกาะมินโดโรอยู่ทางทิศใต้


title: จังหวัดบาตังกัส

text: บาตังกัสตั้งอยู่ใกล้กับเมโทรมะนิลา และมีแหล่งท่องเที่ยวที่สำคัญ ได้แก่ ภูเขาไฟตาอัล และเมืองมรดกตาอัล นอกจากนี้ยังชายหาดและจุดดำน้ำหลายแห่ง ได้แก่ อะนิเลา, เกาะซอมเบรโร, เกาะลิกโป, หาดซัมปากีตา, มาตาบุงไกย์, ปุนตาฟือโก, กาลาตากัน และไลย์ยา


title: จังหวัดบาตังกัส

text: บาตังกัสซิตี มีท่าเรือทะเลที่ใหญ่เป็นอันดับที่สองของประเทศ และมีการพัฒนาทางอุตสาหกรรมอย่างก้าวกระโดดในตัวเมือง


title: จังหวัดบาตังกัส

text: ภูมิประเทศประกอบด้วยที่ราบและภูเขา หนึ่งในภูเขาไฟที่เล็กที่สุดในโลกอย่างภูเขาไฟตาอัล อยู่ที่ระดับความสูง , ใจกลางทะเลสาบตาอัล ภูเขาอื่น ๆ ที่สำคัญได้แก่ ภูเขามากูล็อต (), ภูเขาตาลามิตัม (), ภูเขาปิโคเดอโลโร (), ภูเขาบาตูเลา (), ภูเขามานาโบ () และภูเขาดากุลดล ()


title: จังหวัดบาตังกัส

text: เกาะที่สำคัญ ได้แก่ เกาะติงลอย, เกาะเวิร์ด และเกาะฟอร์จูน


title: จังหวัดบาตังกัส

text: จากบันทึกสถิติโลกกินเนสส์ พบว่าจังหวัดบาตังกัสมี "เกาะที่ใหญ่ที่สุดที่ตั้งอยู่ในทะเลสาบที่อยู่บนเกาะ" โดยสถานที่แห่งนั้นคือวุลคัน ในทะเลสาบเกรเตอร์ ซึ่งอยู่ใจกลางเกาะตาอัลในทะเลสาบตาอัลบนเกาะลูซอน


title: กิ๊กเก่าผม เธอเป็นยอดมนุษย์

text: กิ๊กเก่าผม เธอเป็นยอดมนุษย์ () เป็นภาพยนตร์แนวซูเปอร์ฮีโร่ ที่ออกฉายในปี 2006 กำกับโดย อีวาน เรทแมน นำแสดงโดย อูม่า เธอร์แมน, ลุค วิลสัน, แอนนา ฟาริส, เอ็ดดี้ อิซซาด, เรนน์ วิลสัน และ แวนด้า ไซเคส


title: กิ๊กเก่าผม เธอเป็นยอดมนุษย์

text: แมตต์ขอแยกทางกับแฟนสาวจอมบงการ ทิ้งให้เจนนี่หรือ "จีเกิร์ล" ต้องอกหัก ดังนั้น เธอจะทำทุกอย่างที่พลังวิเศษของเธอจะทำได้ เพื่อล้างแค้นแฟนหนุ่มให้สาสม


title: แคว้นของประเทศซาอุดีอาระเบีย

text: ประเทศซาอุดีอาระเบียแบ่งเขตปกครองออกเป็น 13 แคว้น (, "manātiq idāriyya")  แต่ละแคว้นจะแบ่งการปกครองเป็นเขตผู้ว่าราชการ (, "muhafazat") และศูนย์กลางของแคว้นที่แตกต่างกัน


title: เหอเชิน

text: หนิ่วฮู่ลู่ เหอเชิน (; 1 กรกฎาคม ค.ศ. 1750 – 22 กุมภาพันธ์ ค.ศ. 1799) จากตระกูลหนิ่วฮู่ลู่ (鈕祜祿) ชื่อเดิมว่า ช่านเป่า (善保) เป็นขุนนางราชวงศ์ชิงซึ่งเป็นที่โปรดปรานของจักรพรรดิเฉียนหลง (乾隆帝) เป็นบุตรของนายทหารชาวแมนจู เสียมารดาตั้งแต่ยังเล็ก มารดาบุญธรรมเลี้ยงดูมาจนเติบใหญ่ ได้เข้าเรียนในสำนักของชนชั้นสูง ผลการเรียนดีเลิศ รอบรู้หลายภาษา ทั้งภาษาจีนกลาง, ภาษาแมนจู, ภาษามองโกเลีย, และภาษาทิเบต รับราชการตั้งแต่ ค.ศ. 1772 ในฐานะผู้เฝ้าประตูพระราชวังต้องห้าม ภายหลังก้าวหน้าในตำแหน่งจนใหญ่โต แต่มีชื่อว่าเป็นข้าราชการที่ทุจริตคดโกงมากที่สุดในประวัติศาสตร์ชาติจีน


title: เคร็ก บาร์ทเล็ตต์

text: เคร็ก ไมเคิล บาร์ทเล็ตต์ (อังกฤษ: Craig Michael Bartlett) เป็นนักทำแอนิเมชั่นชาวอเมริกัน เป็นที่รู้จักกันในเรื่อง เฮ้! อาร์โนลด์ และแก๊งฉึกฉักไดโนเสาร์.


title: เคร็ก บาร์ทเล็ตต์

text: เคร็ก บาร์ทเล็ตต์แต่งงานกับลิซา โกรนิงตั้งแต่ปี 1987 พี่สาวของแมตต์ โกรนิง คนที่สร้างการ์ตูนเร่ื่อง"The Simpsons" และ "Futurama". มีลูกสองคนชื่อแมตต์ บาร์ทเล็ตต์และเคธี่ บาร์ทเล็ตต์.


title: พรรคอนาคตใหม่

text: พรรคอนาคตใหม่ ( - FWP ชื่อย่อ: อ.น.ค.) ก่อตั้งโดยนายธนาธร จึงรุ่งเรืองกิจ อดีตรองประธานบริหารบริษัทไทยซัมมิท และ รศ.ดร.ปิยบุตร แสงกนกกุล อดีตอาจารย์ประจำคณะนิติศาสตร์ มหาวิทยาลัยธรรมศาสตร์ มีผู้ร่วมจดจัดตั้งอีก 24 คน ยื่นจดแจ้งชื่อจัดตั้งพรรคต่อคณะกรรมการการเลือกตั้งเมื่อวันพฤหัสบดีที่ 15 มีนาคม 2561


title: พรรคอนาคตใหม่

text:
พรรคอนาคตใหม่ได้จัดการประชุมใหญ่สามัญ ครั้งที่ 1 เมื่อวันอาทิตย์ที่ 27 พฤษภาคม 2561 ที่ยิมเนเซียม 5 มหาวิทยาลัยธรรมศาสตร์ ศูนย์รังสิตเพื่อรับรองอุดมการณ์พรรค นโยบายพรรค ข้อบังคับพรรค ชื่อพรรค ชื่อย่อพรรค และเลือกตั้งคณะกรรมการบริหารพรรคชุดแรก โดยมี นายธนาธร จึงรุ่งเรืองกิจ ได้รับเลือกเป็นหัวหน้าพรรคคนแรก และ รศ.ดร.ปิยบุตร แสงกนกกุล ได้รับเลือกเป็นเลขาธิการพรรคคนแรก
พรรคอนาคตใหม่ได้รับการรับรองจากคณะกรรมการการเลือกตั้งให้มีสถานะเป็นพรรคการเมืองอย่างเป็นทางการเมื่อวันที่ 3 ตุลาคม 2561


title: พรรคอนาคตใหม่

text:
ตราสัญลักษณ์ของพรรคเป็นรูปสามเหลี่ยมด้านเท่าโดยแบ่งเป็นสองส่วน คือ ส่วนแรกเป็นเส้นทะแยงซ้าย ส่วนด้านขวาเป็นลูกศรชี้ไปด้านขวา
ความเป็นมาของตราสัญลักษณ์ เหตุที่ด้านกว้างของสามเหลี่ยมตั้งอยู่ด้านบน เพื่อที่จะแสดงถึงความสำคัญของประชาชนที่เป็นหัวใจสำคัญของระบอบประชาธิปไตย การตัดเฉือนของตราสัญลักษณ์เพื่อให้เกิดภาพลูกศรที่ชี้ไปข้างหน้าเพื่อให้สอดคล้องกับความหมาย “อนาคต” หรือ “Future” หมายถึง อนาคตที่จะเคลื่อนไปข้างหน้าเพื่อมุ่งสู่ประเทศไทยที่มีอนาคตที่ก้าวหน้าอย่างต่อเนื่อง ส่วนสีส้มเป็นสีของรุ่งอรุณที่สดใสและเป็นสีแห่งความหวัง ความหวังที่ต้องการพัฒนาประเทศให้เท่าเทียมอารยประเทศ


title: พรรคอนาคตใหม่

text: พรรคอนาคตใหม่มอบหมายให้บริษัท คัดสรรดีมาก จำกัด เป็นผู้พัฒนาตราสัญลักษณ์ (Logo) และออกแบบระบบการสื่อสารภาพลักษณ์องค์กร (Corporate Identity System) การพัฒนาตราสัญลักษณ์แบ่งออกเป็น 2 ส่วน คือ ตราสัญลักษณ์และแบบชุดคำ โดยมีสีส้มเป็นสีหลัก สีน้ำเงินเป็นสีขั้นที่สองรองจากสีส้ม และกำหนดการใช้งานให้อยู่บนสัดส่วนที่เกื้อหนุนซึ่งกันและกัน โดยตราสัญลักษณ์ ชุดสีเพิ่มเติม และชุดตัวอักษรรูปแบบนี้เผยแพร่ครั้งแรกในงานประชุมจัดตั้งพรรคฯในวันอาทิตย์ที่ 27 พฤษภาคม พ.ศ. 2561 โดยมีเอกลักษณ์เฉพาะตัว


title: พรรคอนาคตใหม่

text: เรียงตามลำดับอักษร


title: มงเทรอวอลลีย์แมสเตอส์ 2018

text: มงเทรอวอลลีย์แมสเตอส์ 2018 () เป็นการแข่งขันวอลเลย์บอลหญิง จัดขึ้นในเมืองมงเทรอ ประเทศสวิสเซอร์แลนด์


title: มงเทรอวอลลีย์แมสเตอส์ 2018

text:
!width=40|อันดับ
!width=180|ทีม


title: แยกนพวงศ์ (กรุงเทพมหานคร)

text:
แยกนพวงศ์ () เป็นทางแยกหนึ่งในพื้นที่กรุงเทพมหานคร ตั้งอยู่ในแขวงวัดเทพศิรินทร์ เขตป้อมปราบศัตรูพ่าย มีลักษณะเป็นห้าแยกตัดกันระหว่างถนนหลวง, ถนนกรุงเกษม และถนนมิตรพันธ์
โดยชื่อ "นพวงศ์" นั้นมาจากสะพานนพวงศ์ที่อยู่ใกล้เคียงบนถนนหลวง (ซึ่งตัวสะพานอยู่ในแขวงรองเมือง เขตปทุมวัน) อันเป็นสะพานข้ามคลองผดุงกรุงเกษม สะพานแห่งนี้สร้างขึ้นเมื่อปี พ.ศ. 2440 ภายหลังจากการสร้างถนนหลวงได้ไม่นาน เนื่องด้วยพระบาทสมเด็จพระจุลจอมเกล้าเจ้าอยู่หัว ทรงมีพระอนุสรณ์คำนึงถึงพระเจ้าพี่ยาเธอ กรมหมื่นมเหศวรศิววิลาส (พระองค์เจ้านพวงศ์) อันเป็นพระเชษฐา ซึ่งทรงเป็นพระราชโอรสพระองค์แรกในพระบาทสมเด็จพระจอมเกล้าเจ้าอยู่หัว และทรงเป็นต้นราชสกุลนพวงศ์ เนื่องในวโรกาสที่ทรงมีพระชนมพรรษาเสมอเท่ากัน จึงทรงพระราชทรัพย์จำนวน 3,118 บาท ให้กระทรวงโยธาธิการจัดสร้างสะพานแห่งนี้ขึ้นเพื่อเชื่อมกับถนนหลวง สำหรับประโยชน์ในการสัญจรไปมาสู่สถานีรถไฟหัวลำโพงอันเป็นการรองรับความเจริญของบ้านเมืองที่พัฒนาขึ้นเป็นลำดับ เมื่อแรกสร้างสะพานนพวงศ์ สะกดชื่อว่า "สพานนภวงษ์" เป็นสะพานเหล็กขนาดใหญ่ มีพิธีเปิดทรงนิมนต์พระสงฆ์จำนวน 38 รูป โดยมีพระเจ้าน้องยาเธอ กรมหมื่นวชิรญาณวโรรส เป็นองค์ประธาน


title: แยกนพวงศ์ (กรุงเทพมหานคร)

text: โดยสะพานนพวงศ์ ปัจจุบันอยู่ตรงข้ามกับกองบังคับการตำรวจรถไฟ และใกล้กับการรถไฟแห่งประเทศไทย รวมถึงโรงเรียนวัดเทพศิรินทร์ นอกจากนี้แล้วในรัชสมัยพระบาทสมเด็จพระจอมเกล้าเจ้าอยู่หัว ยังมีป้อมปราบศัตรูพ่าย อันเป็นหนึ่งในเจ็ดป้อมปราการป้องกันพระนครที่ถูกสร้างขึ้นในช่วงเวลานั้น ตั้งอยู่ใต้ตลาดนางเลิ้งบ้านญวน บริเวณใกล้กับสะพานนพวงศ์ ต่อมาได้ถูกรื้อออก ซึ่งชื่อของป้อม ได้กลายมาเป็นชื่อของเขตป้อมปราบศัตรูพ่ายอีกด้วย